sagorsarker/bangla-wikipedia huggingface dataset:
আহমেদ বাহনিনি

আহমেদ বাহনিনি (আরবি : أحمد بحنيني ; আনুমানিক  ১৯০৯ - ১০ জুলাই ১৯৭১) ছিলেন একজন মরক্কোর রাজনীতিবিদ, যিনি ১৯৬৩ থেকে ১৯৬৫ সাল পর্যন্ত রাজা দ্বিতীয় হাসানের অধীনে মরক্কোর চতুর্থ প্রধানমন্ত্রী হিসেবে দায়িত্ব পালন করেছিলেন। তিনি সুপ্রিম কোর্টের রাষ্ট্রপতি হিসেবেও দায়িত্ব পালন করেছিলেন। ১৯৭১ সালের ১০ জুলাই দ্বিতীয় হাসানের বিরুদ্ধে একটি ব্যর্থ অভ্যুত্থানের সময় বাহনিনি নিহত হন।
আহমেদ বাহনিনি ১৯০৯ সালে মরক্কোর ফেজে জন্মগ্রহণ করেন । তিনি আল-কারাউইয়িন বিশ্ববিদ্যালয়ে পড়াশোনা করেন। সেখানে আবদেসলাম সেরঘিনি তার অধ্যাপক ছিলেন।
আহমেদ বাহনিনি ইমপেরিয়াল কলেজে অধ্যাপনা করতেন। যেখানে তিনি রাজকুমার ও রাজকুমারীদের শিক্ষা দিতেন, যার মধ্যে মোলাই হাসান (ভবিষ্যৎ হাসান ২) ছিলেন। এর আগে তিনি মেশোয়ার (কেন্দ্রীয় মাখজেনের সচিব এবং হেরিফিয়ান হাই কোর্টে বিচারক) হিসেবে বিভিন্ন পদে কাজ করেছিলেন।
আহমেদ বাহনিনিকে ১৯৬৩ সালে হাসান ২ প্রধানমন্ত্রীর পদে নিয়োগ করেন, যখন এক সপ্তাহের মধ্যে একটি সাধারণ ক্ষমার ঘোষণা আসে এবং পরিচিত "সহযোগীদের" পুনর্বহাল করা হয়, যা জাতীয়তাবাদীদের জন্য অসন্তোষের কারণ হয়। এই ব্যক্তি মোহাম্মদ ৫-র অভ্যুত্থান সময় কিছু বলেননি এবং মোহাম্মদ বেন আরাফাকে সমর্থন করেছিলেন, যাকে ফরাসিরা সাময়িকভাবে সিংহাসনে বসিয়েছিল।
১৯৬৫ সালের ৭ই জুন রাবাতে দেওয়া এক ভাষণে হাসান ২ একটি জরুরি অবস্থা ঘোষণা করেন। শেরিফিয়ান সংবিধানের অনুচ্ছেদ ৩৫ অনুযায়ী এবং এই সংবিধানের সংশোধনীর ঘোষণা দেন যা গণভোটে উপস্থাপন করা হয়। পরে বাহনিনি মরক্কোর সরকারের সদস্যদের পদত্যাগপত্র রাজা হাসান ২-কে উপস্থাপন করেন। এমএপি সংবাদ সংস্থা জানিয়েছে যে হাসান ২-র ভাষণ জনগণের মধ্যে সন্তোষের সঙ্গে গৃহীত হয়েছিল, তবে বিরোধী দল ইস্তিকলাল পার্টি এবং ইউএনএফপি রাজা কর্তৃক গৃহীত পদক্ষেপগুলোর বিরোধিতা করেছিল।
১৯৭১ সালের ১০ জুলাই স্কিরাত প্রাসাদে হাসান দ্বিতীয়ের জন্মদিন উদযাপনের সময় একটি রক্তাক্ত ব্যর্থ সামরিক অভ্যুত্থানের প্রচেষ্টার সময় বিদ্রোহী সৈন্যরা অতিথিদের ভিড়ের উপর গুলি চালালে বাহনিনি গুলিবিদ্ধ হন।
সর্বনিম্নভেদ পক্ষপাতহীন অনুমানকারী

পরিসংখ্যানে সর্বনিম্নভেদ পক্ষপাতহীন অনুমানকারী () বা সংক্ষেপে MVUE হলো এমন পক্ষপাতহীন অনুমানকারী যার ভেদাঙ্ক প্যারামিটারের সকল সম্ভাব্য মানের জন্য অন্য যেকোনো পক্ষপাতহীন অনুমানকারীর ভেদাঙ্কের চেয়ে কম। অনুমানের নির্ভরযোগ্যতার কারণে পরিসংখ্যানের অনেক কাজেই MVUE একটি প্রারম্ভিক ধাপ হিসেবে বিবেচিত হয়।
formula_1 যদি একটি অনুমানকারী হয়, তাহলে এর গড় বর্গত্রুটি (MSE) হবে,
formula_2
formula_1 পক্ষপাতহীন হলে formula_4। তাই পক্ষপাতহীন অনুমানকারীদের মধ্য থেকে যেটির ভেদাঙ্ক সর্বনিম্ন, সেটির গড় বর্গত্রুটিও সর্বনিম্ন হয়।
তবে কিছু ক্ষেত্রে পক্ষপাতদুষ্ট অনুমানকারীদের গড় বর্গত্রুটি আরও কম হতে পারে, কারণ সেসব ক্ষেত্রে পক্ষপাতদুষ্ট অনুমানকারীদের ভেদাঙ্কই পক্ষপাতহীন অনুমানকারীদের চেয়ে কম।
সঞ্চনা নটরাজন

সঞ্চনা নটরাজন একজন ভারতীয় মডেল এবং অভিনেত্রী যিনি মূলত তামিল ভাষার চলচ্চিত্রে অভিনয় করেছেন। "ইরুধি সূত্র" (২০১৬) এবং "টু পয়েন্ট জিরো" (২০১৮) সহ বিভিন্ন ছবিতে ছোট ছোট চরিত্রে অভিনয় করার পর সঞ্চনা বালাজি মোহনের ওয়েব শৃঙ্খলা "অ্যাস আই অ্যাম সাফারিং ফ্রম কধাল" (২০১৭) -এ তার ভূমিকার মাধ্যমে খ্যাতি অর্জন করেন। 
সঞ্চনা চেন্নাইয়ের আন্না নগরের সিএসআই জেসি মোসেস স্কুলে তার শিক্ষাজীবন সম্পন্ন করেন এবং এমওপি বৈষ্ণব কলেজ ফর উইমেন থেকে "ভিজ্যুয়াল কমিউনিকেশন" বিষয়ে ডিগ্রি অর্জন করেন। কলেজে পড়ার সময়, তিনি ফ্যাশন শিল্পের প্রতি আগ্রহী হয়ে ওঠেন । পরে তিনি মডেলিং এবং অভিনয়ের প্রতি অনুরক্ত হয়ে ওঠেন। সঞ্চনা সুনীল মেনন, শ্রীনি সুব্রামানিয়ান এবং ডালুর মত প্রখ্যাত পোশাক পরিকল্পকদের দ্বারা পরিচালিত ফ্যাশন অনুষ্ঠানে অংশগ্রহন করেন। তিনি ২০১২ সালের "মিস সাউথ ইন্ডিয়া" সৌন্দর্য প্রতিযোগিতায় অংশগ্রহণ করেন। ২০১৩ সালে, তিনি অঞ্চলিক "রাজ টিভি" চ্যানেলে সম্প্রচারিত রিয়েলিটি শো "তামিল পেসুম কাধনায়গি" -তে অংশ নিয়েছিলেন, যার লক্ষ্য ছিল পরবর্তী সেরা তামিলভাষী প্রধান অভিনেত্রী খুঁজে বের করা। সঞ্চনা এই প্রতিযোগীতায় প্রথম পুরস্কার জিতেছিলেন। এরপর সঞ্চনা বালাজি শক্তিভেলের "রা রা রাজশেখর" চলচ্চিত্রে একটি গুরুত্বপূর্ণ ভূমিকায় অভিনয়ের মাধ্যমে চলচ্চিত্র জগতে আত্মপ্রকাশের সুযোগ পান। ২০১৪ সালে ছবিটির চিত্রগ্রহনের কাজ শুরু হওয়া সত্ত্বেও, প্রযোজক সংস্থা "তিরুপতি ব্রাদার্স" -এর আর্থিক সমস্যার কারণে ছবিটি মুক্তি পায়নি। এরপর সঞ্চনা লক্ষ্মী রামকৃষ্ণনের "নেরুঙ্গি ভা মুঠামিদাতে" (২০১৪) ছবিতে একটি ছোট চরিত্রে অভিনয় করেন এবং কিছু ইউটিউব ভিডিওতে উপস্থিত হন।
পরে তিনি পরিচালক বালাজি মোহনের সাথে পরিচিত হন এবং তার সাথে "জীবুম্বা নামের" একটি স্বল্পদৈর্ঘ্য চলচ্চিত্রে কাজ করেন। এই সময়কালে, তিনি মাধবন এবং রিতিকা সিং অভিনীত সুধা কোঙ্গারার দ্বিভাষিক চলচ্চিত্র "ইরুধি সুত্রু" (২০১৬) -তে একটি ছোট ভূমিকায় অভিনয় করেছিলেন। ছবিটির সাফল্যের পরের বছর সুধা ভেঙ্কটেশ অভিনীত "ইরুধী সুত্রু" চলচ্চিত্রের তেলুগু পুনর্নির্মান, "গুরু" (২০১৭) -তেও তিনি অভিনয় করেন। 
২০১৭ সালের গোড়ার দিকে, সঞ্চনা <nowiki>ফেমিনা মিস ইন্ডিয়া ২০১৭</nowiki> খেতাবের জন্য প্রতিদ্বন্দ্বিতা করেছিলেন এবং তামিলনাড়ু অঞ্চল থেকে শীর্ষ তিন প্রতিযোগীর মধ্যে স্থান পেয়েছিলেন। বালাজি মোহনের "অ্যাস আই অ্যাম সাফারিং ফ্রম কধাল" (২০১৭) ওয়েব শৃঙ্খলায় অভিনয়ের পর সঞ্চনা তার অভিনয় জীবনে এক অনন্য সাফল্য অর্জন করেন। তার অভিনয় সমালোচকদের কাছ থেকে ইতিবাচক পর্যালোচনা পায়।এই ওয়েব শৃঙ্খলায় দিব্যার ভূমিকায় অভিনয় করে তিনি জনপ্রিয়তা অর্জন করেন। সঞ্চনা পরে তার এক বিবৃতিতে বলেন যে তিনি দিব্যার চরিত্রের সাথে তার অনেক মিল রয়েছে। তিনি শঙ্করের কল্পবিজ্ঞান বিষয়ক ছবি "টু পয়েন্ট জিরো" (২০১৮)- তে একটি ছোট চরিত্রে অভিনয় করেছেন। এছাড়াও তিনি "জাগামে থান্থিরাম" চলচ্চিত্রে একটি সহায়ক ভূমিকায় অভিনয় করেছিলেন।
মেরশিনা নীনু

মেরশিনা নীনু একজন ভারতীয় অভিনেত্রী যিনি মূলত মালায়ালাম টেলিভিশন জগতের সাথে যুক্ত। তিনি বেশ কয়েকটি তামিল চলচ্চিত্র এবং টেলিভিশন ধারাবাহিকেও কাজ করেন।
তিনি "পারিজাতম" খ্যাত অভিনেত্রী রসনার ছোট বোন। 
স্কুলে পড়ার সময় একটি বিজ্ঞাপনে কাজ করার মাধ্যমে নীনু প্রথম ক্যামেরার সামনে অভিনয় করার অভিজ্ঞতা অর্জন করেছিল। 
২০১৪ সালে "ওয়াউন্ড" চলচ্চিত্রের মাধ্যমে নীনু অভিনয় জগতে প্রবেশ করেন। তিনি তামিল চলচ্চিত্র "কোঞ্জাম কোঞ্জাম"(২০১৭) -এ একটি গুরুত্বপূর্ণ চরিত্রে অভিনয় করেছিলেন। এরপর নীনু মালয়ালম চলচ্চিত্র "তামাশা" (২০১৯) -তে অতিথি চরিত্রে অভিনয় করেন। একই সাথে তিনি কিছু টেলিভিশন ধারাবাহিকেও অভিনয় করেছিলেন। তিনি সূর্য টিভির "আয়ালতে সুন্দরী" ধারাবাহিকে অভিনয়ের মাধ্যমে মালয়ালি দর্শকদের মধ্যে খ্যাতি অর্জন করেন। ধারাবাহিকে তিনি বধির ও মূক চরিত্রে অভিনয় করেন। 
নীনুর প্রথম তামিল টিভি ধারাবাহিক ছিল "অগ্নি নটচাথিরাম" যা আঞ্চলিক টিভি চ্যানেল "সান টিভি" -তে সম্প্রচারিত হয়েছিল কিন্তু কোভিড-১৯-এর সময় অসুবিধার কারণে ধারাবাহিকটি বন্ধ করতে হয়েছিল। তিনি "অগ্নি নটচাথিরাম" ধারাবাহিকের আখিলা নামক নেতিবাচক চরিত্রে অভিনয় করেছিলেন। 
ইতিমধ্যে তিনি "জি কেরালাম" টিভি চ্যানেলে সম্প্রচারিত "সত্য এন্না পেনকুট্টি" ধারাবাহিকের প্রধান চরিত্রে অভিনয় করতে শুরু করেন। এই চরিত্রটি তাকে মালয়ালি দর্শকদের মধ্যে আরও জনপ্রিয় করে তুলেছিল। ২০২২ সাল থেকে, তিনি "জি কেরালাম" চ্যানেলে সম্প্রচারিত "কুদুম্বাশ্রী সারদা" ধারাবাহিকে শালিনীর ভূমিকায় অভিনয় করেছেন।
শ্রদ্ধা নিগম

শ্রদ্ধা নিগম একজন ভারতীয় চলচ্চিত্র এবং টেলিভিশন অভিনেত্রী হিসাবে পরিচিত। 
২০০৮ সালে, শ্রদ্ধা টেলিভিশন অভিনেতা করণ সিং গ্রোভারকে বিয়ে করেন। কিন্তু তারপর নৃত্যশিল্পী নিকোল আলভারেজের সাথে তার সম্পর্কের খবর প্রকাশ হয়ে যায় এবং ১০ মাস পর তার বিবাহবিচ্ছেদ ঘটে। ২০১২ সালে, শ্রদ্ধা মায়াঙ্ক আনন্দকে বিয়ে করেন। ২০১১ সাল থেকে এই দম্পতি যৌথভাবে একটি ফ্যাশন সংস্থা, ম্যাসন -এর পরিচালনা করছেন। 
শ্রদ্ধার প্রথম চলচ্চিত্র প্রকল্প ছিল "পুনিলামাঝা।" এটি একটি মালায়ালাম চলচ্চিত্র যা ১৯৯৭ সালে মুক্তি পায়। এরপর তিনি ২০০০ সালে মুক্তিপ্রাপ্ত জোশ ছবির মাধ্যমে হিন্দী চলচ্চিত্র জগতে প্রবেশ করেন। পরবর্তীকালে তিনি কয়েকটি হিন্দি ছবিতে অভিনয় করেন।
শ্রদ্ধা হিন্দী টিভি ধারাবাহিকেও অভিনয় করেন। তার প্রথম হিন্দী টেলিভিশন ধারাবাহিক ছিল "চুড়িয়া" । টাইমস অফ ইন্ডিয়া -এর পক্ষ থেকে "কৃষ্ণা অর্জুন" টেলিভিশন ধারাবাহিকের প্রধান নারী চরিত্রে তার অভিনয় নিয়ে প্রসংশাসূচক মন্তব্য করা হয়। ২০১০ সালে, শ্রদ্ধা ফ্যাশন ডিজাইন শিল্পে মনোনিবেশ করতে শুরু করেন। ২০১২ সালে, ভৈরবী রাইচুরা প্রযোজিত একটি অনুষ্ঠানে অভিনেতা অনুজ সাক্সেনার বিপরীতে তাকে একটি চরিত্রে অভিনয়ের প্রস্তাব দেওয়া হয়েছিল।
ভাষা পরীক্ষাগার

ভাষা পরীক্ষাগার () হল একটি নেটওয়ার্ক অ্যাপ্লিকেশন যা আধুনিক ভাষা শিক্ষার সহায়ক হিসাবে ব্যবহৃত হয়। এটি শিক্ষাদানের ঐতিহ্যগত পদ্ধতি থেকে সম্পূর্ণ ভিন্ন ভাষা দক্ষতা প্রদানের একটি প্রযুক্তিগত উৎস। ভাষা পরীক্ষাগার মৌলিক ভাষা দক্ষতার পদ্ধতি বিকাশ করে। এটি সম্পূর্ণ কম্পিউটারাইজড পরিবেশে শেখার পদ্ধতির মাধ্যমে ব্যক্তিগত মনোযোগ এবং ভাষা আয়ত্ত করে শোনার এবং পদ্ধতি ওএসের মাধ্যমে শেখার একটি সহজ উপায় প্রদান করে। এটি শিক্ষার্থীদের তাদের লেখা এবং মৌখিক ক্ষমতা নিখুঁত করতে দেয়। এটি শিক্ষার্থীদের ভাষা আয়ত্ত করতে সহায়তা করে।
ডিজিটাল ল্যাংগুয়েজ ল্যাব সকল শিক্ষার্থীকে প্রশিক্ষকের কথা শোনার এবং প্রশিক্ষকের দ্বারা শোনার সমান সুযোগ প্রদান করে। হেডসেট শিক্ষার্থীদের একটি মনস্তাত্ত্বিক গোপনীয়তা প্রদান করে যা তাদের কথা বলার ক্ষমতা বাড়ায়। ভাষা ল্যাব শিক্ষার্থীদের ভালো শোনার দক্ষতা বিকাশ করতে এবং যোগাযোগের প্রক্রিয়া উন্নত করতে সাহায্য করে। এটা লাজুকতা পরিত্রাণ পেতে সাহায্য করে। শিক্ষকরা পৃথক শিক্ষার্থীদের নিরীক্ষণ করতে পারেন এবং তাদের সাথে আরও দক্ষতার সাথে কথা বলতে পারেন। শিক্ষার্থীরা তাদের সামর্থ্যের সাথে মানানসই গতিতে পাঠের উপাদানের মাধ্যমে কাজ করে। ভাষা গবেষণাগারে তাদের জন্য প্রাইভেট টিউটর রয়েছে। যেহেতু প্রশিক্ষকরা পরবর্তী প্রশ্ন বা ড্রিল তৈরিতে মনোনিবেশ করেন না, তাই শিক্ষকরা শিক্ষার্থীদের প্রতিক্রিয়াগুলির উপর আরও বেশি মনোযোগ দিতে পারেন। এটি ভাষা শিক্ষায় তথ্য যোগাযোগ প্রযুক্তির অ্যাপ্লিকেশন সরবরাহ করে।
১৯৭০ এবং ১৯৮০ এর দশকে অনেক সমস্যার সম্মুখীন হতে হয়েছে। এর একটি সাধারণ পদ্ধতি ছিল একটি থেকে আরেকটি টেপ ব্যবহার করা। অনুরূপ কয়েকটি পরীক্ষাগারে বিদ্যুতের অভাবে শিক্ষককে নিজ হাতে তা নিয়ন্ত্রণ করতে হয়েছে। তাই টেপ বন্ধ করে রিওয়াইন্ড বা রিওয়াইন্ড করার কোন উপায় ছিল না। যার কারণে সময় নষ্ট হয়েছে।
লিওনার্দা কাসিরাঘি

লিওনার্দা কাসিরাঘি (জন্ম: অ্যাঞ্জেলা কাসিরাঘি), যিনি দোদ্দাম্মা নামেও পরিচিত, ছিলেন একজন ইতালীয় বংশোদ্ভূত ভারতীয় ক্যাথলিক ধর্মপ্রচারক এবং সমাজকর্মী। তিনি দক্ষিণ ভারতের কর্ণাটক রাজ্যের ধারওয়াড়ে তাঁর চিকিৎসা পরিষেবার জন্য পরিচিত ছিলেন। তিনি ১৯৫৮ সালে একটি ছোট মেডিকেল ডিসপেনসারি প্রতিষ্ঠা করেন, যা পরবর্তীতে "আওয়ার লেডি অফ লর্ডেস চ্যারিটেবল হাসপাতাল" নামে একটি পূর্ণাঙ্গ হাসপাতালে পরিণত হয়।
বিয়াসোনোতে জন্মগ্রহণকারী লিওনার্দা কাসিরাঘি ২৩ বছর বয়সে সিস্টার্স অফ চ্যারিটির নোভিটিয়েট অফ বার্গামোতে যোগদান করেন। তিনি ১৯৫৫ সালে ভারতে আসেন এবং তিন বছর ম্যাঙ্গালোর ও হায়দ্রাবাদে কাজ করেন। এরপর তিনি ধারওয়াড়ে মেডিকেল ডিসপেনসারিটি প্রতিষ্ঠা করেন। এরপর তিনি তাঁর ব্যক্তিগত বৃত্তি গ্রহণের সময় "সিস্টার লিওনার্দা" নামটি ধর্মীয়ভাবে গ্রহণ করার সিদ্ধান্ত নেন। তিনি "সিস্টার্স অফ চ্যারিটি অফ সেন্টস বার্তোলোমিয়া ক্যাপিটানিও অ্যাণ্ড ভিনসেঞ্জা গেরোসা" মণ্ডলীর সদস্য ছিলেন। তিনি এই ধর্মসভা এবং এর সহযোগী প্রতিষ্ঠান, "আওয়ার লেডি অফ লর্ডেস স্কুল অফ নার্সিং" -এর প্রতিষ্ঠাকাল থেকেই এই দুটির প্রশাসক ছিলেন। সমাজে তাঁর অবদানের জন্য ১৯৯৮ সালে ভারত সরকার তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে।
লিওনার্দা কাসিরাঘি ২০১১ সালের ২৭শে আগস্ট ধারওয়াড়ে মারা যান।
মাসাকাত

মাসাকাত ( অথবা မာစကပ်; ) একটি ঐতিহ্যবাহী বার্মিজ খাদ্য অথবা "মন্ট"। এই খাদ্যটি মূলত স্বচ্ছ পুডিং এবং এটি কাজু বাদাম দিয়ে রান্না করা হয়।
মাসাকাত এর উৎপত্তি মান্দালয়ে এবং এর উৎপত্তি একই নামের একটি ভারতীয় মিষ্টান্নের সাথে সম্পর্কিত। "মাসাকাত" শব্দটি সম্ভবত আচে "মিউসুকাত"-এর সমজাতীয়। এই মিষ্টান্নটি করাচি হালুয়ার মতো এবং এটি ভুট্টার স্টার্চ, চিনি, মাখন, এলাচের বীজ এবং কাজু বাদাম দিয়ে তৈরি।
বাঘারে বেইগান

বাঘারে বেইগান একটি কারি। এটি হায়দ্রাবাদী রান্না থেকে এসেছে এবং বেগুন ("ব্রিঞ্জাল") দিয়ে তৈরি করা হয়। এটি পার্শ্ব পদ হিসেবেও হায়দ্রাবাদী বিরিয়ানির সাথে পরিবেশিত হয়।
"বাঘার" শব্দটি তড়কা নির্দেশ করে এবং "বেইগান" শব্দটি বেগুন নির্দেশ করে।
বাঘারে বেইগানকে মুগল সাম্রাজ্যের সময় তাশকেন্দ থেকে পরিচিত করা হয়েছিল এবং পরে এটি হায়দ্রাবাদে জনপ্রিয় হয়ে ওঠে। মুগলাই রান্না ১৬শ থেকে ১৯শ শতকের মধ্যে দক্ষিণ এশিয়ার খাদ্য সংস্কৃতিতে গুরুত্বপূর্ণ প্রভাব ফেলেছিল।
ফেনিয়া

ফেনিয়া অথবা ফেনিয়ান হল ভারত উপমহাদেশ, বিশেষ করে উত্তর ভারত থেকে আগত ভার্মিসেলির এক ধরন। যদিও এটি "সেবিয়ান" এবং "ফালুদা"তে ব্যবহৃত ভার্মিসেলির মতোই, তবে "ফেনিয়ান" অনেক পাতলা। "করবা চৌথ" উৎসবের জন্য এদের আচারিক গুরুত্ব রয়েছে (যা উত্তর ভারত ও পশ্চিম ভারতের কিছু অংশে উদযাপিত হয়)। সেখানে "সর্গি" খাদ্য সমাহারের অংশ হিসেবে লাপসি এবং শুকনো ফলের সাথে এটি খাওয়া হয়। এটি উৎসবের উপবাস শুরু হওয়ার ঠিক আগে করা হয়।
ফেনি ("ফেনিয়ান" একবচন) শব্দটি সংস্কৃত শব্দ "ফেনিকা" থেকে উদ্ভূত। এটি ছিল আটার সাহায্যে তৈরি এক প্রাচীন সুতা-মতো মিষ্টান্ন।
উষা চিনয়

উষা চিনয় (জন্ম নাম জোশী; ১৯২৯ - ২০০৪) ছিলেন গুজরাটের রাজকোটের একজন ভারতীয় শিক্ষাবিদ এবং সঙ্গীতজ্ঞ।
উষা চিনয় (জন্ম নাম জোশী) গুজরাটের কাঠিয়াওয়াড় উপদ্বীপের (সৌরাষ্ট্র) প্রাক্তন রাজকীয় রাজ্য জামনগরে (নবনগর) জন্মগ্রহণ করেন। তাঁর বাবা ছিলেন ত্রম্বকলাল মনিশঙ্কর জোশী এবং মা যশোমতী জোশী। তিনি রাজকোটের ধর্মেন্দ্রসিংহজি কলেজ থেকে বিএ (অনার্স) সম্পন্ন করেন। পরে তিনি সঙ্গীত বিশারদ এবং হিন্দুস্তানি বিনীত ডিগ্রির মাধ্যমে সঙ্গীতে ডিপ্লোমা অর্জন করেন। জামনগর শহরে, তিনি পৌর কর্পোরেশনের প্রথম নির্বাচিত মহিলা সদস্য ছিলেন এবং ১৯৪০-এর দশকের শেষ থেকে ১৯৫০-এর দশকের গোড়ার দিকে সাজুবা বালিকা উচ্চ বিদ্যালয়ের অধ্যক্ষও ছিলেন। তাঁর দাদু, কবি এবং লেখক বৈদ্য শাস্ত্রী মনিশঙ্কর গোবিন্দ, ১৮৮১ সালে জামনগরে বিখ্যাত অতঙ্ক নিগ্রাহ ফার্মেসি প্রতিষ্ঠা করেন, এটি একটি প্রখ্যাত আয়ুর্বেদিক সংস্থা। এই প্রতিষ্ঠানের শাখা ছিল বোম্বে (মুম্বাই), কলকাতা, মাদ্রাজ (চেন্নাই), পুনা (পুনে), করাচি, কলম্বো, রেঙ্গুন (ইয়াঙ্গুন), পেনাং এবং সিঙ্গাপুরে।
১৯৪০-এর দশকে ইয়ং ইণ্ডিয়ার জন্য রেকর্ড করা গানের মাধ্যমে উষা তাঁর সঙ্গীত জীবন শুরু করেন। ১৯৬০ এবং ১৯৮০-এর দশকে অল ইণ্ডিয়া রেডিওতে এবং পরবর্তীতে দূরদর্শন টিভি চ্যানেলে তাঁর পরিবেশনার মধ্যে ছিল গুজরাটি ও উর্দু গজল, ভজন, ঠুংরি, গুজরাটি লোকসঙ্গীত এবং হালকা সঙ্গীত। তিনি গুজরাটি চলচ্চিত্রের একজন নেপথ্য সঙ্গীত শিল্পীও ছিলেন। ১৯৬৪ থেকে ১৯৭৪ সাল পর্যন্ত তিনি শিল্প, কারুশিল্প ও সঙ্গীত বিভাগের প্রধান প্রতিষ্ঠাতা এবং রাজকোটের রাজকুমার কলেজের শিক্ষক ছিলেন। ১৯৬৭ সালে তিনি "এক্সপেরিমেন্ট ইন ইন্টারন্যাশনাল লিভিং" প্রোগ্রামের অংশ হিসেবে মার্কিন যুক্তরাষ্ট্রে যান।
উষার বড় ভাই সুরেশ টি জোশী ১৯৬০ এবং ১৯৭০ এর দশকে জামনগরের গুজরাট আয়ুর্বেদ কলেজের অধ্যক্ষ ছিলেন। উষা ভারতীয় পুলিশ সার্ভিসের বরিষ্ঠ অফিসার রমেশচন্দ্র চিনয়ের (১৯২৫-১৯৯১) সাথে বিবাহ বন্ধনে আবদ্ধ হন। এই সুবাদে উষা ছিলেন রাজকোটের প্রাক্তন রাজকীয় রাজ্যের দেওয়ান ব্যারিস্টার সি এন চিনয়ের পুত্রবধূ। ২০০৪ সালে, উষা চীনের সাংহাইতে মারা যান। তাঁর তিন সন্তানের মধ্যে একজন, সুজন আর চিনয়, মেক্সিকোতে ভারতীয় রাষ্ট্রদূত নিযুক্ত হয়েছিলেন। উষা পাঁচজন নাতি-নাতনি রেখে গেছেন।
রাও–ব্ল্যাকওয়েল উপপাদ্য

পরিসংখ্যানে রাও–ব্ল্যাকওয়েল উপপাদ্য () এমন একটি নিয়মের কথা বলে, যা একটি 'কম সঠিক' অনুমানকারীকে বিভিন্ন বিবেচনায় সঠিকতর করে তোলে। কখনো কখনো একে রাও–ব্ল্যাকওয়েল–কোলমোগোরভ উপপাদ্য () বলা হয়ে থাকে।
উপপাদ্যটির নামকরণ হয়েছে সি আর রাও এবং ডেভিড ব্ল্যাকওয়েলের নামে। রাও–ব্ল্যাকওয়েল নিয়মে রূপান্তরিত অনুমানকারীকে রাও–ব্ল্যাকওয়েল অনুমানকারী বলা হয়ে থাকে। কখনো কখনো রুপান্তরের নিয়মটিকে রাও–ব্ল্যাকওয়েলীকরণ বলতে দেখা যায়।
প্যারামিটার formula_1-এর জন্য পরিসংখ্যাত formula_2 যথেষ্ট হলে রাও–ব্ল্যাকওয়েল অনুমানকারী formula_3-এর গড় বর্গত্রুটি মূল অনুমানকারী formula_4-এর গড় বর্গত্রুটির চেয়ে বেশি হবে না। অন্য কথায়,
formula_5
যেখানে রাও–ব্ল্যাকওয়েল অনুমানকারী formula_6।
বিয়াট্রিক্স ডি'সুজা

বিয়াট্রিক্স ডি'সুজা (জন্ম ৫ই মে ১৯৩৫) একজন ভারতীয় রাজনীতিবিদ এবং সমাজকর্মী। তিনি সমতা পার্টির (উদয় মণ্ডলের নেতৃত্বে) সদস্য হিসেবে ১৯৯১-৯৬ সাল পর্যন্ত তামিলনাড়ু রাজ্য বিধানসভায় এবং ১৯৯৮-২০০৪ সাল পর্যন্ত লোকসভায় ইঙ্গ-ভারতীয় সম্প্রদায়ের প্রতিনিধিত্ব করেছেন।
বিয়াট্রিক্স ডি'সুজা চেন্নাইয়ের (তামিলনাড়ু) মাদ্রাজ বিশ্ববিদ্যালয়ের স্টেলা ম্যারিস কলেজ এবং প্রেসিডেন্সি কলেজ থেকে অর্থনীতিতে স্নাতক এবং ইংরেজিতে স্নাতকোত্তর ডিগ্রি অর্জন করেছেন। তিনি অস্ট্রেলিয়ান সাহিত্যে পিএইচডি ডিগ্রি অর্জন করেছেন এবং পার্থের ওয়েস্টার্ন অস্ট্রেলিয়া বিশ্ববিদ্যালয় ও অস্ট্রেলিয়ার মেলবোর্নের মোনাশ বিশ্ববিদ্যালয়ে গবেষণা করেছেন।
বিয়াট্রিক্স ডি'সুজা তাঁর কর্মজীবনের শুরু থেকেই অল ইণ্ডিয়া অ্যাংলো-ইণ্ডিয়ান অ্যাসোসিয়েশনের সাথে যুক্ত ছিলেন। তিনি অ্যাংলো-ইণ্ডিয়ান উইমেন ফোরামের প্রতিষ্ঠাতা-সভাপতি ছিলেন। একজন রাজনীতিবিদ হিসেবে তিনি দেশের বিভিন্ন প্রান্তে ভ্রমণ করেছেন এবং এমপিল্যাড স্কিমের অধীনে (এমপি লোকাল এরিয়া ডেভেলপমেন্ট) জনসাধারণের উপকারে আসা প্রকল্পগুলি নাগরিক কর্তৃপক্ষ কর্তৃক সময়মতো বাস্তবায়নের চেষ্টা করেছেন।
ভেন্নিরা আদাই নির্মলা

ভেন্নিরা আদাই নির্মলা হলেন একজন ভারতীয় অভিনেত্রী যিনি মূলত তামিল, মালায়ালাম এবং তেলেগু চলচ্চিত্রে অভিনয় করেছেন। তিনি ১৯৬০ এবং ৭০ এর দশকের একজন বিশিষ্ট প্রধান অভিনেত্রী ছিলেন। মালায়ালাম চলচ্চিত্র জগতে তিনি উষাকুমারী নামে পরিচিত।
নির্মলা কুম্বাকোনমের এক সৌরাষ্ট্রীয় পরিবারে জন্মগ্রহণ করেন। তার পিতামাতার নাম আরানমানাই এল বালাকৃষ্ণান এবং রুক্মিনী। নির্মলার জন্ম নাম জন্ম নাম এ বি শান্তি। তারা চার ভাইবোন ছিল। নির্মলা বিবাহ করেননি।
১৯৬৫ সালে সিভি শ্রীধরের "ভেন্নিরা আদাই" চলচ্চিত্রের মাধ্যমে নির্মলা অভিনয় জগতে আত্মপ্রকাশ করেন। তিনি তামিল, মালায়ালাম, তেলেগু এবং কন্নড় - এই চারটি ভাষার ৪০০ টিরও বেশি ছবিতে প্রধান চরিত্রে অভিনয় করেছেন। মালায়ালম ছবিতে তিনি ঊষা কুমারী নামে পরিচিত ছিলেন। নির্মলা একজন প্রশিক্ষিত ভরতনাট্যম নৃত্যশিল্পী ছিলেন। তিনি টিভি ধারাবাহিক "দেইবামাগাল" -এ অভিনয় করেছিলেন।
এম জি রামচন্দ্রন নির্মলাকে তার বোন হিসেবে স্বীকৃতি দিয়েছিলেন এবং রাজনীতিতে তার উত্তরাধিকারী হওয়ার জন্য নির্বাচিত করেছিলেন। কিন্তু নির্মলা রাজনীতিতে যোগ দেওয়ার প্রস্তাব প্রত্যাখ্যান করেন। এমজিআর তাকে তামিলনাড়ু আইন পরিষদের সদস্য হিসাবে মনোনীত করেছিলেন। ১৯৮৬ সালের ২৩ এপ্রিল তারিখে তার শপথ গ্রহন করার দিন ছিল। নির্মলাকে তার পূর্বে দেউলিয়া ঘোষণা করা হয়েছিল এবং ভারতীয় সংবিধানের ১০২-(১)(সি) অনুচ্ছেদ অনুসারে, একজন দেউলিয়া ব্যক্তি সংসদ বা রাজ্য আইনসভার সদস্য হিসেবে দায়িত্ব পালন করতে পারবেন না।
এই ঘটনার পর নির্মলা কাউন্সিলে তার মনোনয়ন প্রত্যাহার করে নেন। এই ঘটনায় ক্ষুব্ধ হয়ে, এমজিআর কাউন্সিলটি বাতিল করার সিদ্ধান্ত নেন।
২০০৯ সালে নির্মলা "কবিরাসু কান্নাদাসন তমিজ সঙ্গম" পুরস্কারে পুরস্কৃত হন।
তামুদা

তামুদা ছিল মৌরেতানিয়া টিংগিটানার একটি প্রাচীন বারবার শহর এবং সামরিক শিবির। এটি উত্তর মরক্কোর বর্তমান তেতুয়ান থেকে ৬ কিলোমিটার (৪ মাইল) পশ্চিমে অবস্থিত। মার্টিল উপত্যকার দক্ষিণ তীরে এই স্থানের পাথরের ধ্বংসাবশেষ পাওয়া গেছে। তৎকালীন নগরায়নের নিয়ম অনুসারে একে একটি শহর হিসেবে বিবেচনা করা হত।
প্রাচীন শহরটি খ্রিস্টপূর্ব তৃতীয় শতাব্দীতে উত্তর মরক্কোর মৌরেতানিয়ান বারবারদের দ্বারা প্রতিষ্ঠিত হয়েছিল। সম্ভবত পরবর্তী শতাব্দীতে মূলত বাণিজ্যের জন্য ফিনিশীয়দের উপস্থিতি ছিল। তামুদায় এক ধরণের সমুদ্র ঘোড়া পাওয়া গেছে, যা ফিনিশিয়ান মূর্তিপূজার প্রতিনিধিত্ব করে, যার আরোহী মাটির পাত্রে বসে আছে।
সম্রাট অগাস্টাসের অধীনে রোমানরা শহরটি দখল করে। ৪২ খ্রিস্টাব্দের দিকে রোমান সেনারা একটি বিদ্রোহের সময় তামুদাকে সমতল করে এবং তার পরিবর্তে একটি সুরক্ষিত বসতি স্থাপন করে। সম্রাট অগাস্টাসের উত্তরসূরিরা পরবর্তীতে শহরটিকে রোমান ক্যাস্ট্রাম হিসেবে পুনর্নির্মাণ করেন।
তামুদা পরবর্তীতে রোমান প্রদেশ মৌরিতানিয়া টিংগিটানার অন্যতম প্রধান শহর হয়ে ওঠে এবং ট্রাজান ও সেপ্টিমিয়াস সেভেরাসের শাসনামলে এর উন্নয়ন ঘটে। ক্যাডিজ বিশ্ববিদ্যালয়ের গবেষকের মতে, এটি মাছের লবণাক্তকরণ এবং বেগুনি উৎপাদনের জন্য ব্যবহৃত হত। পঞ্চম শতাব্দীতে লেখা "নোটিটিয়া ডিগনিটাম-" এ বলা হয়েছে যে, চতুর্থ শতাব্দীর শেষের দিকে তামুদার ক্যাস্ট্রাম ছিল স্থানীয় লিমিটানেইয়ের একটি "আলা হারকিউলিয়া" (অশ্বারোহী ইউনিট) এর সদর দপ্তর এবং এটি লিক্সাসের একটি "দল" এর সাথে সম্পর্কিত ছিল।
পঞ্চম শতাব্দীতে তামুদার আশেপাশের অঞ্চলটি সম্পূর্ণরূপে রোমান, খ্রিস্টীয় এবং "শান্ত" করা হয়েছিল এবং সম্ভবত দুর্গটি ভেঙে ফেলা হয়েছিল। পঞ্চম শতাব্দীতে যখন ভ্যান্ডালরা এসে পৌঁছায়, তখন শহরটি সম্ভবত পরিত্যক্ত হয়ে পড়ে কারণ সমসাময়িক কোনও ইতিহাসগ্রন্থে এর উল্লেখ নেই।
ত্রয়োদশ শতাব্দীর শেষের দিকে রোমান ধ্বংসাবশেষের কাছে "টিটাউইন" নামে ছোট ছোট দুর্গ ছিল, যা পরে "টেটুয়ান" নামকরণ করা হয়।
তামুদার স্থানে রোমান এবং ফিনিশিয়ান যুগের নিদর্শন পাওয়া গেছে।
১৯৩৩ সালে তামুদা স্থানে কিছু নামহীন বারবারদের উপর রোমানদের বিজয়ের লিপিবদ্ধ তৃতীয় শতাব্দীর (প্রায় ২৫৩-২৫৭ খ্রিস্টাব্দ) একটি পাথর আবিষ্কৃত হয়েছিল। ধারণা করা হয় যে শিলালিপিটি ফ্রাঙ্কদের নির্দেশ করে।
২০১৮ সালের জুলাই মাসে একদল গবেষক ঘটনাস্থলে ১৮০ খ্রিস্টাব্দ থেকে ৩৯৬ খ্রিস্টাব্দের উত্তর আটলান্টিক ডান তিমির একটি পাঁজরের টুকরো আবিষ্কার করেন। তারা মত দেন যে, রোমানরা পশ্চিম ভূমধ্যসাগরের উপকূলে শিল্প-স্কেল তিমি শিকার পরিচালনা করেছিল।
যশোধরা দাসাপ্পা

যশোধরা দাসাপ্পা (১৯০৫-১৯৮০) ছিলেন একজন ভারতীয় স্বাধীনতা কর্মী, গান্ধীবাদী, সমাজ সংস্কারক এবং কর্ণাটক রাজ্যের একজন মন্ত্রী। তিনি রাজনৈতিকভাবে ভারতীয় জাতীয় কংগ্রেসের সাথে যুক্ত ছিলেন। তিনি প্রথমে এস আর কাঁথি (১৯৬২) এবং তারপর এস. নিজলিঙ্গাপ্পা (১৯৬৯) -র নেতৃত্বে কর্ণাটক রাজ্য সরকারে মন্ত্রী হিসেবে দায়িত্ব পালন করেছিলেন।
যশোধরা দাসাপ্পা ১৯০৫ সালের ২৮শে মে বেঙ্গালুরুতে একটি বোক্কলিগ পরিবারে জন্মগ্রহণ করেন। তিনি ছিলেন কে এইচ রামাইয়ার কন্যা, রামাইয়া একজন সুপরিচিত সমাজকর্মী এবং বোক্কলিগারা সংঘের গুরুত্বপূর্ণ প্রতিষ্ঠাতা ছিলেন। একটি সচ্ছল পরিবারে জন্মগ্রহণ করা সত্ত্বেও, যশোধরা একজন সমাজকর্মী হয়ে ভারতীয় স্বাধীনতা সংগ্রামে যোগদানের সিদ্ধান্ত নিয়েছিলেন। তিনি লন্ডন মিশন স্কুলের ছাত্রী ছিলেন এবং পরে মাদ্রাজের কুইন মেরি কলেজের ছাত্রী ছিলেন। যশোধরার বিয়ে হয়েছিল এইচ সি দাসাপ্পার সাথে, যিনি জওহরলাল নেহেরুর সরকারের মন্ত্রী ছিলেন। এই দম্পতির ছোট ছেলে তুলসীদাস দাসাপ্পা চরণ সিং মন্ত্রিসভায় কেন্দ্রীয় প্রতিমন্ত্রী ছিলেন।
যশোধরা দাসাপ্পা ১৯৮০ সালে মারা যান।
যশোধরা দাসাপ্পা ভারতীয় স্বাধীনতা সংগ্রামের পাশাপাশি বেশ কয়েকটি সামাজিক আন্দোলনেও সক্রিয় ছিলেন, যার মধ্যে আছে ১৯৩০-এর দশকের "বন সত্যাগ্রহ আন্দোলন", যার ফলে ১২০০ জনেরও বেশি লোককে কারাদণ্ড দেওয়া হয়েছিল, এবং ১৯৩৮ সালের "বিদুরাশ্বথ পর্ব" যেখানে পুলিশের গুলিতে ৩৫ জন নিহত হয়েছিল। এই আন্দোলনে অংশগ্রহণের জন্য তাঁকে কারাদণ্ড দেওয়া হয়েছিল।
তাঁর বাড়ি ছিল গুপ্ত সত্যাগ্রহী (স্বাধীনতা সংগ্রাম) কার্যকলাপের মিলনস্থল। সরকার হ্যামিল্টনের নামে একটি ভবনের নামকরণের সিদ্ধান্ত নেয়, যে হ্যামিল্টন স্বাধীনতার জন্য আন্দোলনকারী বিক্ষোভকারীদের বিরুদ্ধে তাঁর বর্বরতার জন্য পরিচিত ছিলেন। সেইসময় যশোধরা এই সিদ্ধান্তের বিরুদ্ধে অনেক আক্রমণাত্মক বক্তৃতা দিয়েছিলেন।
নিজলিঙ্গাপ্পা মন্ত্রিসভার একজন বরিষ্ঠ মন্ত্রী হিসেবে দায়িত্ব পালন করার সময়, কর্ণাটক রাজ্যে নিষেধাজ্ঞা (মদ্য উৎপাদন, সংরক্ষণ, পরিবহন, বিক্রয়, দখল এবং সেবনের নিষেধাজ্ঞা) প্রত্যাহারের প্রতিবাদে পদত্যাগ করে তিনি সংবাদের শিরোনামে আসেন। সমাজে তাঁর অবদানের জন্য ১৯৭২ সালে ভারত সরকার তাঁকে তৃতীয় সর্বোচ্চ বেসামরিক সম্মান পদ্মভূষণে ভূষিত করে।
কসর আল-হাল্লাবাত

কাসর আল-হাল্লাবাত (আরবি: قصر الحلابات) হলো একটি উমাইয়া মরুভূমি দুর্গ, যার পূর্বে হাম্মাম আস-সারাহ স্নানঘর অবস্থিত। দুর্গের নামানুসারে নিকটবর্তী আধুনিক শহরটি উত্তর-পশ্চিম জর্ডানের জারকা গভর্নরেটের অংশ, যা আম্মানের রাজধানী থেকে উত্তর-পূর্বে অবস্থিত।
জর্ডানের পূর্ব মরুভূমিতে কসর আল-হাল্লাবাত কমপ্লেক্স অবস্থিত। মূলত এটি রোমান সাম্রাজ্যের পূর্ব সীমান্ত রক্ষার জন্য খ্রিস্টীয় দ্বিতীয়-তৃতীয় শতাব্দীতে নির্মিত একটি রোমান স্থাপনা, যদিও এই স্থানে নাবাতীয়দের উপস্থিতির চিহ্ন পাওয়া যায়। এটি রোমান মহাসড়ক ভায়া নোভা ট্রায়ানার অনেক দুর্গের মধ্যে অন্যতম ছিল, যেটি দামেস্ককে পেট্রা এবং ফিলাডেলফিয়া (আধুনিক আম্মান) হয়ে আইলা (আধুনিক আকাবা) এর সাথে সংযুক্ত ছিল।
ষষ্ঠ শতাব্দীতে বাইজেন্টাইন সম্রাট জাস্টিনিয়ানের সাথে ফোয়েডাস চুক্তির অংশ হিসাবে দুর্গটি ঘাসানীয়দের কাছে হস্তান্তর করা হয়। ঘাসানীয়রা কাঠামোর উল্লেখযোগ্য পরিবর্তন করে একটি মঠ নির্মাণ করে।
৮ম শতাব্দীর মধ্যে উমাইয়া খলিফা হিশাম ইবনে আব্দুল মালিক এই সামরিক স্থান এবং এর পার্শ্ববর্তী অঞ্চলটিকে উমাইয়া মরুভূমির সর্ববৃহৎ কমপ্লেক্সগুলির মধ্যে একটিতে পরিণত করার জন্য স্থাপনাগুলি ভেঙে ফেলার নির্দেশ দেন।
বিদ্যমান পরিকল্পনা দ্বারা পরিচালিত হয়ে হিশাম একটি মসজিদ (মূল কাঠামোর ১৫ মিটার দক্ষিণ-পূর্বে অবস্থিত), পাঁচটি ট্যাঙ্ক এবং একটি উল্লেখযোগ্যভাবে বড় জলাধার সহ একটি জটিল জল ব্যবস্থা এবং একটি স্নানঘর অন্তর্ভুক্ত করেছিলেন। অধিকন্তু, প্রাসাদের পশ্চিমে অবস্থিত একটি ঘেরা কাঠামো এখনও বিদ্যমান যা সম্ভবত জলপাই গাছ এবং/অথবা আঙ্গুর লতা চাষের মতো কৃষিকাজের জন্য ব্যবহৃত হত, যার মধ্যে কেবল এক-স্তরযুক্ত পাথরের পদচিহ্ন এখনও টিকে আছে।
মূল প্রাসাদটি গাঢ় ও হালকা পাথর, ব্যাসল্ট এবং চুনাপাথর দিয়ে নির্মিত এবং প্রতিটি কোণে টাওয়ার সহ একটি বর্গাকার মেঝে পরিকল্পনা রয়েছে। বিশাল আকৃতির এই প্রধান কাঠামোগুলিকে আরও উন্নত করা হয় বিভিন্ন ধরণের প্রাণীর আলংকারিক মোজাইক, বিস্তারিত ফ্রেস্কো এবং অত্যন্ত কারুকার্যময় স্টুকো খোদাই দিয়ে। সাইটটি এখনও সম্পূর্ণরূপে পুনরুদ্ধার করা বাকি।
প্রাসাদের প্রায় ১৪ মিটার দক্ষিণ-পূর্বে মসজিদের ধ্বংসাবশেষ রয়েছে। আকারে ছোট এই মসজিদটি ১০.৭০ বাই ১১.৮০ মিটার দৈর্ঘ্যের স্তরযুক্ত চুনাপাথর দিয়ে তৈরি। ভেতরে দুটি খিলানযুক্ত রিওয়াক মসজিদটিকে তিনটি ভাগে ভাগ করেছে। একটি গোলাকার ছাঁচ স্থানটির পরিধি ২.১০ মিটার উচ্চতায় প্রসারিত করেছে। কুসাইর 'আমরা এবং হাম্মাম আস-সারার মতো তিনটি ব্যারেল ভল্ট কাঠামোর ছাদকে সমর্থন করে রয়েছে। উত্তর, পশ্চিম এবং পূর্ব দিক থেকে মসজিদটিকে ঘিরে ছিল ৩.৩০ মিটার প্রশস্ত একটি বারান্দা।
মসজিদের দক্ষিণ দেয়ালের মিহরাব সহ তিনটি দেয়াল অংশ মূল কাঠামো থেকে অক্ষত ছিল। সাম্প্রতিক পুনর্গঠনের ফলে ধসে পড়া উপাদানসমূহ আবারও যুক্ত হয়েছে।
নিকটবর্তী আধুনিক শহর কাসর আল-হাল্লাবাত চারটি গ্রাম নিয়ে গঠিত একটি পৌরসভা। এই অঞ্চলে বনি সাখর গোত্রের লোক বাস করে, বিশেষ করে আল-ওসমান পরিবার।
আল কাস্তাল, জর্ডান

<templatestyles src="Module:Coordinates/styles.css"></templatestyles>
আল কাস্তাল (আরবি: القسطل) হল উত্তর জর্ডানের আম্মান গভর্নরেটের একটি শহর। এটি মূলত উমাইয়া যুগে প্রতিষ্ঠিত হয়েছিল এবং নিকট প্রাচ্যের সবচেয়ে পুরাতন ও সংরক্ষিত উমাইয়া বসতিগুলোর মধ্যে একটি হিসেবে বিবেচিত। আল কাস্তালের মিনারটি বিশেষভাবে গুরুত্বপূর্ণ, কারণ এটি উমাইয়া আমলের একমাত্র সংরক্ষিত মিনার, যা এটিকে বিশ্বের প্রাচীনতম মিনারগুলোর মধ্যে একটি করে তুলেছে। শহরটির মধ্যে অবস্থিত কাসর আল-কাস্তাল মরু দুর্গের (Desert Castle) একটি অংশ, যা কাসর মশাত্তা থেকে মাত্র ৫ কিলোমিটার দূরে অবস্থিত।
কবি কুথাইর 'আজ্জার লেখা থেকে প্রমাণ পাওয়া যায় যে, কসর আল-কাস্তাল কমপ্লেক্সটি মূলত খলিফা ইয়াজিদ বিন আব্দুল মালিক কর্তৃক নির্মিত হয়েছিল। কসর আল-কাস্তাল কমপ্লেক্সটি সম্পূর্ণ হয়েছিল, যদিও নিকটবর্তী কসর মাসত্তার নির্মাণ শেষ হয়নি। এটি ইঙ্গিত দেয় যে কসর আল-কাস্তাল সম্ভবত এই এলাকার প্রাচীনতম উমাইয়া নির্মাণ। আল-কাসতালের সমাধিফলক থেকে জানা যায় যে উমাইয়াদের পতনের পর আব্বাসীয় খিলাফত এই স্থানটি ব্যবহার করত। যখন আব্বাসীয় খিলাফতের পতন ঘটে, তখন অল্প সময়ের জন্য এই স্থানটি পরিত্যক্ত হয়ে পড়ে। পরবর্তীতে আইয়ুবী এবং মামলুক রাজবংশের অধীনে আল-কাস্তাল পুনর্নির্মাণ করা হয়। এই সময়ের বেশ কয়েকটি ছোট ভবন তৈরি করা হয়।
কসর আল-কাস্তাল ছিল "কসর" ধরণের একটি উমাইয়া প্রাসাদ। ভবনটি প্রায় ৬৮ মিটার বর্গক্ষেত্রজুড়ে বিস্তৃত ছিল। প্রাসাদের বাইরের দেয়ালে চারটি বৃহৎ কোণার টাওয়ারের মাঝখানে ১২টি অর্ধবৃত্তাকার টাওয়ার ছিল। নিচতলায় একটি প্রবেশদ্বার, উঠোন এবং ছয়টি স্যুট কক্ষ ছিল। উপরের তলায় আরও একটি স্যুট এবং প্রাসাদের দর্শক হল ছিল যার নকশা ছিল ট্রিপল এপস। প্রাসাদটি মূলত খোদাই এবং মোজাইক দিয়ে সজ্জিত ছিল যা কাসর আল-হাল্লাবাতে পাওয়া মোজাইকের সাথে সাদৃশ্যপূর্ণ।
প্রাসাদের কাছে দুটি উল্লেখযোগ্য স্থান রয়েছে, একটি ছোট আয়তাকার মসজিদ এবং একটি কবরস্থান। মসজিদের সাথে সংযুক্ত বিশ্বের প্রাচীনতম মিনারগুলির মধ্যে একটি, যা আল-কাস্তাল মিনার নামে পরিচিত। কবরস্থানের সমাধিগুলি মক্কার বিপরীতে পেত্রার দিকে মুখ করে তৈরি হওয়ার জন্য উল্লেখযোগ্য। ত্রুটিটি ২৯° পশ্চিম।
প্রাসাদের জন্য জল আসত একটি বৃহৎ পাথরের বাঁধ, একটি জলাধার এবং ৭০টিরও বেশি ছোট জলাধার রয়েছে, যার সম্মিলিত ধারণক্ষমতা ছিল ২০ লক্ষ ঘনমিটারেরও বেশি।
বর্তমানে আল কাস্তাল ধ্বংসাবশেষে পরিণত হয়েছে, এবং প্রাসাদের একটি অংশ আধুনিক একটি বাড়ির নিচে ঢাকা পড়েছে। এই বাড়িটি একটি ক্ষমতাশালী গোষ্ঠীর মালিকানাধীন, যারা স্থাপনাটির একটি বড় অংশ দখল করে নিয়েছে এবং কাসরের স্থাপত্য উপাদানগুলোকে সাজসজ্জার জন্য ব্যবহার করেছে।
গ্লোরিয়া ডি সুজা

গ্লোরিয়া ডি সুজা (৫ই এপ্রিল ১৯৩৭ - ৩রা এপ্রিল ২০১৩) ছিলেন একজন সামাজিক উদ্যোক্তা এবং আন্তর্জাতিক অলাভজনক সংস্থা "অশোকা"র প্রথম ফেলো। তিনি শিক্ষা সংস্কার এবং আধুনিক সামাজিক উদ্যোক্তা হিসেবে তাঁর কাজের জন্য পরিচিত ছিলেন। তিনি ভারতের মুম্বাইতে প্রাথমিক বিদ্যালয়ের শিক্ষিকা হিসেবে কাজ শুরু করেন। ১৯৭১ সালে, একটি বেসরকারি জেসুইট স্কুলে শিক্ষকতা করার সময় তিনি তাঁর পাঠ্যক্রমে অভিজ্ঞতামূলক এবং পরিবেশগত পদ্ধতি গ্রহণ করে পরিবর্তন আনতে উৎসাহিত হন। তিনি দেখেছিলেন যে সেই সময়ে ভারতের মেধা পাচারের হার বেশি। তিনি সামগ্রিকভাবে শিক্ষা ব্যবস্থায় পরিবর্তন আনতে চেয়েছিলেন।
১৯৮২ সালে বিল ড্রেটন এবং তাঁর সহকর্মীদের দ্বারা পরিচালিত "অশোকা : ইনোভেটর্স ফর দ্য পাবলিক"-এর ফেলো হন গ্লোরিয়া ডি সুজা। প্রতিভা এবং উদ্দেশ্যের প্রতি গ্লোরিয়ার নিষ্ঠার জন্য এবং সেইসাথে তাঁর ব্যবসায়িক দক্ষতার জন্য তাঁকে নির্বাচিত করা হয়েছিল। তিনি তাঁর শিক্ষকতার চাকরি ছেড়ে দেন এবং অশোকের সহায়তায়, একই বছর তাঁর নিজস্ব স্থানীয় এনজিও, "পরিসর আশা", তৈরি করেন।
পরিসর আশার মাধ্যমে, গ্লোরিয়া পরিবেশগত অধ্যয়ন প্রোগ্রামটি তৈরি করেছিলেন। তিনি মুম্বাই পৌর স্কুল বোর্ডকে সফলভাবে রাজি করান ১,৭০০টি পাবলিক স্কুলকে পরিবেশগত অধ্যয়নের জন্য একটি পরীক্ষামূলক পাইলট প্রকল্প পরিচালনার অনুমতি দিতে। ১৯৮০-এর দশকের শেষের দিকে, ভারত সরকার এটিকে দেশের গণ শিক্ষা ব্যবস্থায় গ্রহণ করে, এর ফলে ১ম - ৩য় শ্রেণীর শিক্ষার্থীদের পাঠ্যক্রমে এটি একটি বাধ্যতামূলক শর্তে পরিণত হয়। এনটাইটেলড এনভায়রনমেন্টাল স্টাডিজ অ্যাপ্রোচ অ্যাণ্ড লার্নিং (ইএসএএল) শিরোনামে, এই প্রোগ্রামটি এখন পরিসর আশার মূল নীতি।
গ্লোরিয়া ডি সুজা শিক্ষা সংস্কারের জন্য আরও অনেক এনজিও, সরকারি সংস্থা এবং কর্পোরেশনের সাথে সহযোগিতা করেছিলেন। ১৯৮৮ সালে ডিফেন্স ফর চিলড্রেন ইন্টারন্যাশনালের সাথে তাঁর সহযোগিতায় পথশিশু এবং সরকারি প্রতিষ্ঠানের মূল্যায়ন করা হয়। তারা 'অভ্যর্থনা', 'পর্যবেক্ষণ' এবং 'পুনর্বাসনের' জন্য সম্ভাব্য প্রতিষ্ঠানগুলি চিহ্নিত করে এবং বাস্তব ক্ষেত্রে আবিষ্কার করে যে আমলাতান্ত্রিক অযোগ্যতা বিশ্বব্যাপী এই শিশুদের শিক্ষা এবং সুরক্ষাকে বাধাগ্রস্ত করছে।
২০০১ সালে, ভারতের মেগা-শহরগুলির শিক্ষাকেন্দ্রগুলি ভারতের রাস্তার ও কর্মজীবী শিশুদের উপর একটি গবেষণা পরিচালনা করার জন্য নতুন দিল্লিতে অবস্থিত জাতিসংঘের শিক্ষা, বৈজ্ঞানিক ও সাংস্কৃতিক সংস্থা থেকে একটি দায়িত্ব পেয়েছিল। প্রকাশিত প্রতিবেদনে, তিনি কর্মরত শিশুদের পুনর্বাসনের ফলাফলের কথা জানিয়েছেন।
গ্লোরিয়া ডি সুজার জন্ম ১৯৩৭ সালের ৫ই এপ্রিল। তিনি বলেছেন যে কখনোই তাঁর লক্ষ্য সাফল্য ছিল না, বরং ফলপ্রসূতা ছিল। তিনি উন্নয়নশীল দেশগুলিতে আধুনিক, পাশ্চাত্য শিক্ষার নীতিগুলি প্রবর্তনের ক্ষেত্রে তাঁর দৃষ্টিভঙ্গি, দৃঢ়তা এবং মুক্তমনতাকে কৃতিত্ব দিয়েছেন।
তিনি ২০১৩ সালের ৩রা এপ্রিল মারা যান।
আবু আবদুল্লাহ মোহাম্মদ দ্বিতীয় সাদী

আবু আবদুল্লাহ মোহাম্মদ দ্বিতীয়, আল-মুতাওয়াক্কিল, বা আবদুল্লাহ মোহাম্মদ ( ) (মৃত্যু ৪ আগস্ট ১৫৭৮) ১৫৭৪ থেকে ১৫৭৬ সাল পর্যন্ত মরক্কোর সুলতান ছিলেন। তিনি আবদুল্লাহ আল-গালিবের জ্যেষ্ঠ পুত্র ছিলেন এবং তার পিতার মৃত্যুর পর সুলতান হন।
সিংহাসনে আরোহণের পরপরই, তিনি তার এক ভাইকে মৃত্যুদণ্ড দেন এবং অন্য একজনকে ( তাদলার গভর্নর মুলাই এন-নাসের) কারারুদ্ধ করেন।
১৫৭৬ সালের ফেব্রুয়ারিতে, আবু মারওয়ানের চাচা আব্দুল মালিক, অনেক বছর আগে তার ভাই আহমদ আল-মনসুরের সাথে সাম্রাজ্যে পালিয়ে যায়। পরে উসমানীয় সেনাবাহিনী নিয়ে মরক্কো আক্রমণ করেন। আবু আবদুল্লাহ এবং আবু মারওয়ানের সেনাবাহিনী ফেজের কাছে আল-রুকনে মুখোমুখি হয়। মরিস্কো সৈন্যরা, সাইদ আল-দাঘালির নেতৃত্বে আবু আবদুল্লাহকে ছেড়ে আব্দুল মালিকের পক্ষে যোগ দেয়। তার বাকি সৈন্যরাও তাকে ত্যাগ করবে এই ভেবে আবু আবদুল্লাহ প্রথমে ফেজে পালান। সেখানে তিনি তার মূল্যবান জিনিসপত্র সংগ্রহ করে পরে মারাকেশে চলে যান।
১৫৭৬ সালের মার্চের শেষে আব্দুল মালিক যুদ্ধ ছাড়াই ফেজে প্রবেশ করেন। তিনি মারাকেশে হামলার পরিকল্পনা করেন। জান্দাক আল-রায়হানে আবু আবদুল্লাহ মুহাম্মদ দ্বিতীয় এবং আব্দুল মালিকের মধ্যে সংঘর্ষ হয়। আবু আবদুল্লাহ পরাজিত হন এবং আবার মারাকেশে পালিয়ে যান। আব্দুল মালিকের ভাই আহমদ আল-মনসুর তাকে তাড়া করেন এবং মারাকেশ ছাড়তে বাধ্য করেন। আবু আবদুল্লাহ পাহাড়ে আশ্রয় নেন। আহমদ মারাকেশ দখল করেন।
আবু আবদুল্লাহ পাহাড়ে ঘুরে বেড়ান এবং একটি ছোট সেনাবাহিনী গড়ে তোলেন। তিনি মারাকেশে অভিযান চালান। আব্দুল মালিক, আবদুল্লাহর উপস্থিতি টের পেয়ে তার সাথে লড়াই করতে শহর ছেড়ে বের হন। কিন্তু আবু আবদুল্লাহ অন্য পথ বেছে নিয়ে মারাকেশে প্রবেশ করেন। সেখানে জনগণ তাকে স্বাগত জানায় এবং সুলতান ঘোষণা করে। তবে তিনি শহরের কাসবাহ এলাকা দখল করতে পারেননি। আব্দুল মালিকের বোন মরিয়ম ৩,০০০ সৈন্য নিয়ে কাসবাহ রক্ষা করছিল। আব্দুল মালিক শহরটি অবরোধ করেন এবং ফেজে থাকা তার ভাই আহমদকে ডাকেন। আহমদ মারাকেশে পৌঁছালে, আবু আবদুল্লাহ সুসের দিকে পালিয়ে যান। আহমদ তার পিছু নেন। আবু আবদুল্লাহ পাহাড়ি পথ ধরে তানজাহে পৌঁছান এবং পর্তুগিজদের কাছে সাহায্য চান। পর্তুগালের রাজা সেবাস্তিয়ান তাকে সাহায্য করতে রাজি হন।
রাজা সেবাস্তিয়ান আসিলাহে পৌঁছান এবং সেখান থেকে কসার এল কেবিরের দিকে যাত্রা করেন, যা ফেজের পথে অবস্থিত। তার সেনাবাহিনীতে ৫০০টি জাহাজ, ২,০০০ অশ্বারোহী, এবং ১৯,০০০ পদাতিক সেনা ছিল। এর মধ্যে ৩,০০০ ভাড়াটে সৈন্য ফ্ল্যান্ডার্স ও জার্মানি থেকে এবং ৩০০ জন ইতালি থেকে এসেছিল। আবু আবদুল্লাহ মুহাম্মদের হাতে ছিল ৬,০০০ সৈন্য। অন্যদিকে, আব্দুল মালিকের হাতে ছিল ২০,০০০ আর্কিবুসিয়ার (যার মধ্যে ৫,০০০ অশ্বারোহী) এবং ৪২,০০০ অশ্বারোহী।
১৫৭৮ সালের ৪ আগস্ট আলকাজারকুইভিরের যুদ্ধ হয়। যাকে "তিন রাজার যুদ্ধ" বলা হয়। মরক্কোর অশ্বারোহী আর্কিবুসিয়াররা পর্তুগিজ গোলন্দাজ বাহিনীকে আক্রমণ করলে যুদ্ধ শুরু হয়। পর্তুগিজ পদাতিকরা মাগরেবীয় পদাতিকদের আক্রমণ প্রতিহত করে। দ্বিতীয় মরক্কো অশ্বারোহী আক্রমণে পর্তুগিজ অশ্বারোহীরা পরাজিত হয়। কিছুক্ষণ পর আক্রমণ থেমে যায়। পর্তুগিজ পদাতিকরা এগিয়ে যায়, কিন্তু তাদের ডান দিকে একটি ফাঁক থেকে যায়। শত্রুর আর্কিবুসিয়াররা সেই ফাঁক দিয়ে আক্রমণ করে। পর্তুগিজ সেনাবাহিনীর বেশিরভাগ ধ্বংস হয়ে যায়। রাজা সেবাস্তিয়ান এবং পর্তুগিজ অভিজাত সৈন্যদের বেশিরভাগ মারা যান।
আবু আবদুল্লাহ মুহাম্মদ আল-মুতাওয়াক্কিল পালানোর চেষ্টা করেন। কিন্তু লুক্কাস নদী পার হতে গিয়ে ডুবে যান। আব্দুল মালিকও যুদ্ধের সময় অসুখে মারা যান। তবে তার মৃত্যু গোপন রাখা হয়।
রাজাম্মল পি দেবদাস

রাজাম্মল পাকিয়ানাথন দেবদাস (৭ই এপ্রিল ১৯১৯ - ১৭ই মার্চ ২০০২) ছিলেন একজন ভারতীয় পুষ্টিবিদ, শিক্ষাবিদ। তিনি অবিনাশিলিঙ্গম ইনস্টিটিউট ফর হোম সায়েন্স অ্যাণ্ড হায়ার এডুকেশন ফর উইমেন, যেটি "অবিনাশিলিঙ্গম ডিমড ইউনিভার্সিটি" নামে পরিচিত, তার প্রাক্তন আচার্য ছিলেন। তিনি তামিলনাড়ুর রাজ্য পরিকল্পনা কমিশন ও তামিলনাড়ু মহিলা কমিশনের সদস্য ছিলেন এবং বিশ্ব খাদ্য সম্মেলনের নির্বাচিত সহ-সভাপতি ছিলেন। ভারত সরকার ১৯৯২ সালে তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করে।
রাজাম্মল পাকিয়ানাথন, ১৯১৯ সালের ৭ই এপ্রিল দক্ষিণ ভারতের তামিলনাড়ু রাজ্যের উত্তর আর্কট জেলার (বর্তমান তিরুভান্নামালাই জেলা) চেঙ্গামে মুথিয়া পাকিয়ানাথন এবং সোরনাম্মলের ঘরে জন্মগ্রহণ করেন। ১৯৪৮ সালে, তিনি মার্কিন যুক্তরাষ্ট্রের ওহিও স্টেট বিশ্ববিদ্যালয় থেকে এম.এস. (খাদ্য ও পুষ্টি) এবং এম.এ. (গৃহ বিজ্ঞান শিক্ষা) ডিগ্রি অর্জন করেন, এরপর ১৯৫০ সালে পুষ্টি ও জৈব রসায়নে পিএইচডি করেন।
রাজাম্মল পুষ্টি এবং শিক্ষার ওপর বেশ কয়েকটি বই এবং নিবন্ধ প্রকাশ করেছেন। তিনি টি এস অবিনাশিলিঙ্গম চেট্টিয়ারের ওপর একটি বই লিখেছিলেন। তিনি জাতীয় ক্যাডেট কর্পসের তামিলনাড়ু এবং পুদুচেরি অধ্যায়ের একজন সম্মানসূচক কর্নেল। এইসঙ্গে তিনি গান্ধীগ্রাম ইনস্টিটিউট গ্রামীণ স্বাস্থ্য ও পরিবার পরিকল্পনা, জাতীয় সাক্ষরতা মিশন, সিগমা ক্সি, সিগমা ডেল্টা এপসিলন, ওমিক্রন নিউ এবং ফাই উপসিলন ওমিক্রনের সদস্য ছিলেন। তিনি ১৯৮৭ থেকে ১৯৯১ সাল পর্যন্ত নিউট্রিশন সোসাইটি অফ ইণ্ডিয়ার সভাপতি হিসেবে দায়িত্ব পালন করেন।
রাজমোহিনী দেবী

রাজমোহিনী দেবী ছিলেন একজন ভারতীয় সমাজকর্মী, গান্ধীবাদী এবং "বাপু ধর্ম সভা আদিবাসী সেবা মণ্ডলের" প্রতিষ্ঠাতা, এটি তিনি ১৯৫১ সালে প্রতিষ্ঠা করেছিলেন। ১৯৫১ সালে সরগুজার দুর্ভিক্ষে খাদ্যশস্যের তীব্র ঘাটতি এবং ফসলের অভাব দেখা দেয়। এই দুর্ভিক্ষের প্রত্যক্ষ প্রভাব হিসেবে শুরু হয়েছিল "রাজমোহিনী দেবী আন্দোলন" নামে একটি সংস্কার আন্দোলন। এটি ভারতের ছত্তিশগড় রাজ্যের গন্ডোয়ানার উপজাতিদের কল্যাণের জন্য কাজ করে এমন একটি বেসরকারি সংস্থায় পরিণত হয়েছিল।
১৯৫১ সালের সরগুজার দুর্ভিক্ষের সময় মহাত্মা গান্ধী এবং তাঁর আদর্শ সম্পর্কে রাজমোহিনী দেবীর একটি দৃষ্টিভঙ্গি ছিল বলে জানা গেছে। তিনি নারী মুক্তি এবং উপজাতীয়দের মধ্যে কুসংস্কার ও মদ্যপানের অভ্যাস দূরীকরণর জন্য একটি আন্দোলন (যা রাজমোহিনী আন্দোলন নামে পরিচিত) শুরু করেছিলেন। এই আন্দোলন ধীরে ধীরে একটি ধর্মীয় আন্দোলনের মর্যাদা লাভ করে, যার অনুসারী ছিল ৮০,০০০ এরও বেশি মানুষ। পরবর্তীতে এটি "বাপু ধর্ম সভা আদিবাসী সেবা মণ্ডল" নামে একটি বেসরকারি সংস্থায় রূপান্তরিত হয়। ছত্তিশগড়, বিহার এবং উত্তর প্রদেশে স্থাপিত বেশ কয়েকটি "আশ্রমের" মাধ্যমে এই সংগঠনটি কাজ করে।
ভারত সরকার ১৯৮৯ সালে তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে। তাঁর জীবনী "সামাজিক ক্রান্তি কি অগ্রদূত রাজমোহিনী দেবী নামে" একটি বইতে লিপিবদ্ধ করা হয়েছে, যেটি লিখেছেন সীমা সুধীর জিন্দাল এবং ২০১৩ সালে ছত্তিশগড় রাজ্য হিন্দি গ্রন্থ একাডেমি এটি প্রকাশ করেছে। রাজমোহিনী দেবীর নামে দুটি প্রতিষ্ঠানের নামকরণ করা হয়েছে, একটি হল ইন্দিরা গান্ধী কৃষি বিশ্ববিদ্যালয়ে অবস্থিত "রাজ মোহিনী দেবী কলেজ অফ এগ্রিকালচার অ্যাণ্ড রিসার্চ স্টেশন" নামে একটি গবেষণা কেন্দ্র এবং অপরটি অম্বিকাপুরে অবস্থিত একটি সরকারি মহিলা কলেজ, "রাজমোহিনী দেবী পিজি গার্লস কলেজ"।
বিজয়া ইমানি

বিজয়া লক্ষ্মী ইমানি (১৪ই মে ১৯৫৭ - ১৫ই জানুয়ারি ২০০৯) ছিলেন একজন ভারতীয় আমেরিকান সমাজকর্মী যিনি পারিবারিক সহিংসতার বিরুদ্ধে তাঁর কাজের জন্য পরিচিত ছিলেন। তিনি ওহিওর ক্লিভল্যান্ডে ভারতীয় আমেরিকান সম্প্রদায়ের একজন নাগরিক নেতা ছিলেন। নর্থইস্ট ওহিও তেলুগু অ্যাসোসিয়েশন দিয়ে তিনি শুরু করেছিলেন। তারপরে ফেডারেশন অফ ইণ্ডিয়ান কমিউনিটি অ্যাসোসিয়েশন এবং গ্রেটার ক্লিভল্যান্ড এশিয়ান কমিউনিটির পর তিনি ফেডারেশন অফ ইণ্ডিয়া কমিউনিটির সভাপতি এবং ফেডারেশন অফ ইণ্ডিয়া কমিউনিটি অ্যাসোসিয়েশনের (এফআইসিএ) বোর্ড সদস্য ছিলেন। ২০১১ সালে তাঁকে মরণোত্তরভাবে মার্কিন যুক্তরাষ্ট্রের দ্বিতীয় সর্বোচ্চ বেসামরিক পুরস্কার, প্রেসিডেন্সিয়াল সিটিজেনস মেডেল প্রদান করা হয়।
বিজয়া ইমানির জন্ম অন্ধ্র প্রদেশের কর্নুলে ইন্দুরানি এবং জি ভেঙ্কটারমনা রেড্ডির ঘরে। হায়দ্রাবাদের ওসমানিয়া বিশ্ববিদ্যালয় থেকে স্নাতক ডিগ্রি অর্জনের পর তিনি ১৯৮৬ সালে মার্কিন যুক্তরাষ্ট্রে চলে যান। তিনি ওহিওর ক্লিভল্যান্ড স্টেট বিশ্ববিদ্যালয় থেকে কম্পিউটার বিজ্ঞানে স্নাতকোত্তর ডিগ্রি অর্জন করেন।
একক অভিভাবক হিসেবে, তিনি একই রকম পরিস্থিতিতে থাকা ব্যক্তিদের জন্য সহায়তা গোষ্ঠী চালু করেছিলেন। বিজয়া ইমানির মূল লক্ষ্য ছিল মার্কিন যুক্তরাষ্ট্রে সামাজিক নির্যাতন কাটিয়ে উঠতে ভারতীয়-আমেরিকানদের সাহায্য করা। তিনি মার্কিন যুক্তরাষ্ট্রে অভিবাসী সম্প্রদায়ের মধ্যে পারিবারিক সহিংসতার ব্যাপকতা সম্পর্কে একটি আলোচনাও শুরু করেন। ক্লিভল্যান্ড কালচারাল গার্ডেনকে পুনরুজ্জীবিত করার ক্ষেত্রে তিনি গুরুত্বপূর্ণ ভূমিকা পালন করেছিলেন, এই উদ্দেশ্যে তিনি ২০০২-২০০৬ সাল পর্যন্ত ইণ্ডিয়া কালচারাল গার্ডেনের নির্মাণ কাজ করেন। ওহিওর ক্লিভল্যান্ডের রকফেলার পার্কে ইণ্ডিয়া কালচারাল গার্ডেনের স্থাপত্যে ছয়টি ঐতিহ্যবাহী স্তম্ভ এবং ২০০৬ সালে স্থাপিত মহাত্মা গান্ধীর একটি মূর্তি সহ একটি বৃত্তাকার উদ্যান রয়েছে। মহাত্মা গান্ধীর মূর্তিটির ভাস্কর ছিলেন গৌতম পাল।
২০০৯ সালে ৫১ বছর বয়সে ওহিওতে এক সড়ক দুর্ঘটনায় বিজয়া ইমানি মারা যান। ২০১১ সালের ২০শে অক্টোবর, রাষ্ট্রপতি বারাক ওবামা ভারতীয়-আমেরিকান সম্প্রদায়ের পারিবারিক নির্যাতন কাটিয়ে ওঠার এবং এর বিরুদ্ধে কথা বলার সাহসের জন্য তাঁকে মরণোত্তর রাষ্ট্রপতি নাগরিক পদক প্রদান করেন। তাঁকে "পারিবারিক নির্যাতনের শিকারদের সাহায্য করার জন্য একজন আদর্শ" হিসেবে বর্ণনা করা হয়েছিল। হোয়াইট হাউসের পূর্ব কক্ষে তাঁর দুই মেয়ে, সুজাতা এবং নির্মলা, এই পুরস্কার গ্রহণ করেন।
গড় বর্গত্রুটি

পরিসংখ্যানে গড় বর্গত্রুটি () বা সংক্ষেপে MSE হলো একটি পরিমাপ যা অনুমিত মানসমূহ এবং প্রকৃত মানসমূহের ব্যবধানের বর্গের গড় মান দেয়। ভবিষ্যদ্‌বাণীমূলক মডেলিং এবং অনুমানকারীর সঠিকতা নির্ধারণ করতে এটি ব্যবহৃত হয়ে থাকে।
যদি formula_1-সংখ্যক ডেটাপয়েন্টের একটি নমুনার জন্য formula_1-সংখ্যক ভবিষ্যদ্‌বাণীর একটি ভেক্টর জেনারেট করা হয় – যেখানে, যে চলকের জন্য ভবিষ্যদ্‌বাণী করা হবে সে চলকের প্রকৃত মানগুলোর ভেক্টর formula_3, এবং ভবিষ্যদ্‌বাণীকৃত মানগুলোর ভেক্টর formula_4 – সেখানে গড় বর্গত্রুটি হবে,
<math display=block>\operatorname{MSE}=\frac{1}{n} \sum_{i=1}^n \left({y}_i-\hat</ref>
দ্য সাবজেকশন অব উইমেন

দ্য সাবজেকশন অব উইমেন (বাংলা: নারীদের বশ্যতা) হল ইংরেজ দার্শনিক, রাজনৈতিক অর্থনীতিবিদ এবং সরকারি কর্মচারী জন স্টুয়ার্ট মিলের একটি প্রবন্ধ। ১৮৬৯ সালে প্রকাশিত প্রবন্ধটির ধারণাগুলি লেখক তাঁর স্ত্রী হ্যারিয়েট টেলর মিলের সাথে যৌথভাবে বিকশিত করেছিলেন। জেএস মিল ১৮৫৮ সালের শেষের দিকে তাঁর স্ত্রীয়ের অকাল মৃত্যুর পরপরই তাদের সহযোগী রচনা "অন লিবার্টি" (১৮৫৯)-র সমাপ্ত পাণ্ডুলিপি জমা দেন এবং তারপর ১৮৬১ সালে সমাপ্ত না হওয়া পর্যন্ত "দ্য সাবজেকশন অব উইমেন"-এর কাজ চালিয়ে যান।
প্রকাশের সময় প্রবন্ধটির লিঙ্গ সমতার পক্ষে যুক্তি ছিল পুরুষ ও মহিলাদের মর্যাদা সম্পর্কিত ইউরোপীয় প্রচলিত নিয়মের অবমাননা।
মিল তার আত্মজীবনীতে ""দ্য সাবজেকশন অব উইমেন"" রচনার জন্য তার স্ত্রী এবং তার মেয়ে হেলেন টেলরের প্রতি তার ঋণের কথা বর্ণনা করেছেন :
যদিও পণ্ডিতরা সাধারণভাবে একমত ছিলেন যে জন স্টুয়ার্ট মিলই একমাত্র লেখক ছিলেন, তবে কিছু যুক্তি হ্যারিয়েট টেলর মিলের ১৮৫১ সালে প্রকাশিত প্রবন্ধ "দ্য এনফ্র্যাঞ্চাইসমেন্ট অব উইমেন"-এর সাথে মিল রয়েছে বলে মনে করা হয়।
মিল বিশ্বাস করতেন যে মানবজাতির নৈতিক ও বুদ্ধিবৃত্তিক অগ্রগতি সকলের জন্য অধিক সুখ বয়ে আনবে। তিনি যুক্তি দিয়েছিলেন যে বুদ্ধির উচ্চতর আনন্দ ইন্দ্রিয়সুখের চেয়ে অনেক বেশি পরিতৃপ্তি এনে দেয়। তার ধারণা ছিল, মানুষ নৈতিক ও বুদ্ধিবৃত্তিকভাবে শিক্ষিত ও সভ্য হওয়ার ক্ষমতা রাখে। মিল মনে করতেন যে সকলের ভোটাধিকার থাকা উচিত, তবে বর্বর ও অশিক্ষিত ব্যক্তিদের ক্ষেত্রে তিনি ব্যতিক্রম রেখেছিলেন।
মিল যুক্তি দেন যে মানুষকে নিজের অধিকার রক্ষার জন্য এবং নৈতিক ও বুদ্ধিবৃত্তিকভাবে স্বনির্ভর হতে শেখার জন্য ভোটাধিকার পাওয়া উচিত। এই যুক্তি তিনি পুরুষ ও নারীর ক্ষেত্রে সমানভাবে প্রয়োগ করেন। তিনি সংসদ সদস্য হিসেবে বারবার নারীদের ভোটাধিকার দাবির পক্ষে কথা বলেন, যা সে সময় বেশ বিতর্কিত ছিল।
মিলের সময়ে সামাজিক নিয়ম অনুযায়ী একজন নারী সাধারণত তার স্বামী বা পিতার ইচ্ছার উপর নির্ভরশীল ছিলেন, কারণ তখনকার সমাজ মনে করত যে নারীরা শারীরিক ও মানসিকভাবে পুরুষদের তুলনায় দুর্বল এবং তাদের "পরিচর্যার" প্রয়োজন। এই দৃষ্টিভঙ্গিকে শক্তিশালী করেছিল পরিবারে পুরুষ ও নারীর ভূমিকা নিয়ে ধর্মীয় ধারণা এবং জৈবিক নির্ধারণবাদ-ভিত্তিক সামাজিক তত্ত্ব। ১৯শ শতকের সমাজে আদর্শ নারীর প্রতিমূর্তি ছিল একজন মা, স্ত্রী ও গৃহিণী হিসেবে।
মিল স্বীকার করেন যে তিনি তখনকার সমাজের প্রচলিত মতের বিরুদ্ধে অবস্থান নিচ্ছিলেন এবং তাঁর দাবিগুলো বারবার যুক্তি দিয়ে প্রমাণ করতে হবে। তিনি যুক্তি দেন যে নারীদের প্রতি বৈষম্য একটি অতীতের ধ্বংসাবশেষ, যখন "শক্তিই ছিল ন্যায়," কিন্তু আধুনিক সমাজে এর কোনো স্থান নেই। মিল মনে করেন যে মানব সভ্যতার উন্নতির পথে সবচেয়ে বড় বাধাগুলোর একটি হলো সমাজের অর্ধেক জনগোষ্ঠীকে ঘরের বাইরে অবদান রাখতে না দেওয়া।
ব্যাড ফেমিনিস্ট: এসেস

ব্যাড ফেমিনিস্ট: এসেস হলো সাংস্কৃতিক সমালোচক, ঔপন্যাসিক এবং অধ্যাপক রোক্সেন গে-এর ২০১৪ সালের প্রবন্ধের একটি সংগ্রহ। ব্যাড ফেমিনিস্ট নারীবাদী হওয়ার পাশাপাশি নারীবাদী আদর্শের সাথে সাংঘর্ষিক বলে মনে হতে পারে এমন বিষয়গুলিকে ভালোবাসেন। গে-এর প্রবন্ধগুলি পপ সংস্কৃতি এবং তার ব্যক্তিগত অভিজ্ঞতার সাথে জড়িত। একজন হাইতিয়ান-মার্কিন হিসেবে গে-এর বড় হয়ে ওঠার মতো বিষয়গুলি সুইট ভ্যালি হাই সিরিজ, জ্যাঙ্গো আনচেইনড ইত্যাদিতে অন্তর্ভুক্ত হয়েছে।
২০১৪ সালে গে'র প্রকাশিত দুটি বইয়ের মধ্যে একটি ছিল ব্যাড ফেমিনিস্ট, অন্যটি ছিল তার উপন্যাস "অ্যান আনটেমড স্টেট"।
ব্যাড ফেমিনিস্ট গ্রন্থের প্রবন্ধগুলো সাংস্কৃতিক ও ব্যক্তিগত—উভয় ধরনের বিষয়কে অন্তর্ভুক্ত করেছে। বইটি পাঁচটি ভাগে বিভক্ত: আমি; লিঙ্গ ও যৌনতা; বর্ণ ও বিনোদন; রাজনীতি, লিঙ্গ ও বর্ণ; এবং আবার আমি। ২০১৪ সালে টাইম ম্যাগাজিনকে দেওয়া এক সাক্ষাৎকারে লেখিকা রোক্সেন গে ব্যাখ্যা করেন যে নারীবাদ তাঁর জীবনে কীভাবে প্রভাব ফেলেছে এবং এটি তাঁর লেখাকে কীভাবে গঠন করেছে। তিনি বলেন, "এই প্রবন্ধগুলোর প্রতিটিতে আমি দেখানোর চেষ্টা করেছি যে নারীবাদ আমার জীবনে কীভাবে ইতিবাচক বা নেতিবাচকভাবে প্রভাব ফেলেছে। এটি কেবল নারীবাদের বিষয় নয়, বরং মানবতা ও সহমর্মিতার বিষয়।"
রাফাহ গণহত্যা (১২ ফেব্রুয়ারী, ২০২৪)

রাফাহ গণহত্যা (১২ ফেব্রুয়ারী, ২০২৪) হলো ১২ ফেব্রুয়ারী, ২০২৪ তারিখ সোমবার ইসরায়েলি বিমান বাহিনীর দ্বারা সংঘটিত একটি গণহত্যা।মাত্র আধ ঘন্টার মধ্যে রাফা শহরের বিভিন্ন এলাকা লক্ষ্য করে এই অভিযান চালানো হয়েছিল। এই গণহত্যাটি ২০২৩-২০২৪ সালের ফিলিস্তিনি-ইসরায়েলি যুদ্ধের সময় সংঘটিত বেশ কয়েকটি হত্যাকাণ্ডের মধ্যে একটি। রাফায় এই ইসরায়েলি গণহত্যার ফলে ১০০ জনেরও বেশি মানুষ নিহত হয়। 
২০২৩ সালের ৭ অক্টোবর ভোরে, ইসলামী প্রতিরোধ আন্দোলন হামাসের সামরিক শাখা ইজ্জউদ্দিন আল-কাসসাম ব্রিগেড ইসরায়েলি আক্রমণ, আল-আকসার অপবিত্রতা এবং অব্যাহত বসতি স্থাপনের তৎপরতার প্রতিক্রিয়ায় অপারেশন আল-আকসা ফ্লাড শুরু করে। কাসাম ব্রিগেডের কমান্ডার-ইন-চিফ মুহাম্মদ আল-দাইফ নিশ্চিত করেছেন যে, যিনি অভিযান শুরুর ইঙ্গিত দিয়েছিলেন। এই অভিযানে গাজার আশেপাশের বসতিগুলিতে হামাস যোদ্ধারা হটাৎ আক্রমন করে বিপুল সংখ্যক ইসরায়েলি সৈন্যকে হত্যা করতে এবং কয়েক ডজনকে বন্দী করতে সফল হয়েছিল। তারা কয়েক ঘণ্টার মধ্যে প্রায় ২-৩ কিলোমিটার পথ অতিক্রম করতে সক্ষম হয়েছিল। তারা গাজা উপত্যকার আশেপাশের এবং কাছাকাছি জনবসতিগুলির চেয়েও দূরে অবস্থিত বসতিগুলিতেও পৌঁছে গিয়েছিল। 
এই অভিযানের প্রতিক্রিয়া হিসেবে ইসরায়েলিরা গাজা উপত্যকায় নির্বিচারে অনেক বিমান হামলা চালিয়ে হাজার হাজার বেসামরিক লোককে হত্যা করে এবং গাজা উপত্যকার শহরগুলির অবকাঠামো ধ্বংস করে। এছাড়াও, তারা ব্যাপক অবরোধ ঘোষণা করার পাশাপাশি ইচ্ছাকৃতভাবে পানি , বিদ্যুৎ এবং গ্যাস সহ সকল পরিষেবা বন্ধ করে দেয়। এর ফলে ইতোমধ্যেই ষোল বছর ধরে তাদের উপর আরোপিত শ্বাসরুদ্ধকর অবরোধের পরিণতি ভোগকারী উপত্যকায় বসবাসকারী দুই মিলিয়নেরও বেশি ফিলিস্তিনিদের জীবন হুমকির মুখে পড়ে। 
২০২৪ সালেও গাজা উপত্যকায় ধারাবাহিক আক্রমণ অব্যাহত রয়েছে। ইসরায়েল উপত্যকার দক্ষিণ অংশে তার কার্যক্রম সম্প্রসারণের সাথে সাথে তা আরও তীব্রতর হচ্ছে। সংঘর্ষ এবং যুদ্ধের তীব্রতা বৃদ্ধির সাথে সাথে ইসরায়েলি বিমান এবং কামানগুলি বিভিন্ন আবাসিক এলাকা লক্ষ্য করে বোমাবর্ষণ অব্যাহত রাখে। ফেব্রুয়ারির শুরুতে, ইসরায়েলি সেনাবাহিনী রাফাহ শহরে আসন্ন স্থল অভিযান শুরুর বিষয়ে ইসরায়েলি বিবৃতি অনুসারে গাজা উপত্যকার দক্ষিণে অবস্থিত রাফাহ গভর্নরেটে তীব্র আক্রমণ চালায়।
ইসরায়েলি সেনাবাহিনী দক্ষিণ গাজা উপত্যকার রাফায় ফিলিস্তিনি প্রতিরোধ যোদ্ধাদের হাতে আটক দুই ইসরায়েলি বন্দীকে মুক্তি করার ঘোষণা দিয়েছে। এই অভিযানের সময় শহরটিতে ভারী গোলাবর্ষণ করা হয়েছিল। ইসরায়েলি প্রতিরক্ষামন্ত্রী ইয়াভ গ্যালান্ট বলেছেন, প্রধানমন্ত্রী বেঞ্জামিন নেতানিয়াহুর তত্ত্বাবধানে সেনাবাহিনী, পুলিশের বিশেষ বাহিনী এবং শিন বেট নিরাপত্তা পরিষেবা এই অভিযানে অংশ নিয়েছিল।তারা দুই বন্দী ৬০ বছর বয়সী ফার্নান্দো সাইমন মারম্যান এবং ৭০ বছর বয়সী লুই হারকে ফিরিয়ে আনতে সফল হয়েছিল। 
ইসরায়েলি বিমান বাহিনী রাফাহর বেশ কয়েকটি এলাকায় বেশ কয়েকটি অভিযান চালায়, যার মধ্যে রয়েছে:
আল-হোবি পরিবারের গণহত্যা (৬ ডিসেম্বর, ২০২৩)

 
আল-হোবি পরিবারের গণহত্যা (৬ ডিসেম্বর, ২০২৩) হলো আল-হোবি পরিবারের একটি বাড়িতে অভিযান চালানোর সময় ইসরায়েলি বিমান বাহিনী কর্তৃক সংঘটিত একটি গণহত্যা। ২০২৩ সালের ৬ ডিসেম্বর বুধবারে,ইসরায়েলি বিমান বাহিনী রাফাহর আল-শাবুরা এলাকায় ধারাবাহিক বিমান হামলা চালায়। এই বিমান হামলাগুলি আল-হোবি পরিবারের সদস্যদের একটি আবাসিক বাড়ি এবং তাদের বাড়িতে পালিয়ে আসা বেশ কয়েকজন বাস্তুচ্যুত ব্যক্তিকে লক্ষ্য করে করা হয়েছিল। এই গণহত্যাটি ছিল অপারেশন আল-আকসা ফ্লাডের সময় সংঘটিত বেশ কয়েকটি হত্যাকাণ্ডের মধ্যে একটি। আল-হোবি পরিবারের বাড়িকে লক্ষ্য করে চালানো এই ইসরায়েলি গণহত্যার ফলে ১৫ জনেরও বেশি মানুষ শহীদ হন। 
২০২৩ সালের ৭ অক্টোবর ভোরে, ইসলামী প্রতিরোধ আন্দোলন হামাসের সামরিক শাখা ইজ্জউদ্দিন আল-কাসসাম ব্রিগেড ইসরায়েলি আক্রমণ, আল-আকসার অপবিত্রতা এবং অব্যাহত বসতি স্থাপনের তৎপরতার প্রতিক্রিয়ায় অপারেশন আল-আকসা ফ্লাড শুরু করে। কাসাম ব্রিগেডের কমান্ডার-ইন-চিফ মুহাম্মদ আল-দাইফ নিশ্চিত করেছেন যে, যিনি অভিযান শুরুর ইঙ্গিত দিয়েছিলেন। এই অভিযানে গাজার আশেপাশের বসতিগুলিতে হামাস যোদ্ধারা হটাৎ আক্রমন করে বিপুল সংখ্যক ইসরায়েলি সৈন্যকে হত্যা করতে এবং কয়েক ডজনকে বন্দী করতে সফল হয়েছিল। তারা কয়েক ঘণ্টার মধ্যে প্রায় ২-৩ কিলোমিটার পথ অতিক্রম করতে সক্ষম হয়েছিল। তারা গাজা উপত্যকার আশেপাশের এবং কাছাকাছি জনবসতিগুলির চেয়েও দূরে অবস্থিত বসতিগুলিতেও পৌঁছে গিয়েছিল। 
এই অভিযানের প্রতিক্রিয়া হিসেবে ইসরায়েলিরা গাজা উপত্যকায় নির্বিচারে অনেক বিমান হামলা চালিয়ে হাজার হাজার বেসামরিক লোককে হত্যা করে এবং গাজা উপত্যকার শহরগুলির অবকাঠামো ধ্বংস করে। এছাড়াও, তারা ব্যাপক অবরোধ ঘোষণা করার পাশাপাশি ইচ্ছাকৃতভাবে পানি , বিদ্যুৎ এবং গ্যাস সহ সকল পরিষেবা বন্ধ করে দেয়। এর ফলে ইতোমধ্যেই ষোল বছর ধরে তাদের উপর আরোপিত শ্বাসরুদ্ধকর অবরোধের পরিণতি ভোগকারী উপত্যকায় বসবাসকারী দুই মিলিয়নেরও বেশি ফিলিস্তিনিদের জীবন হুমকির মুখে পড়ে। 
২৭শে অক্টোবর সন্ধ্যায়, ইসরায়েলি সেনাবাহিনী বেইত হানুন শহর এবং আল-বুরেইজ শরণার্থী শিবির আক্রমণ করে এবং গাজা উপত্যকায় স্থল আক্রমণ শুরু করার ঘোষণা দেয়। গাজায় মোবাইল যোগাযোগ এবং ইন্টারনেট সংযোগ বিচ্ছিন্ন করে ইসরায়েল এই বিমান হামলা চালায়। 
২৪ নভেম্বর, ২০২৩ তারিখে, ফিলিস্তিনি প্রতিরোধ বাহিনী হামাস এবং ইসরায়েলের মধ্যে একটি যুদ্ধবিরতি স্বাক্ষরিত হয় । গাজায় ফিলিস্তিনি প্রতিরোধ গোষ্ঠী এবং ইসরায়েলের মধ্যে চলমান যুদ্ধে এটি ছিল একটি অস্থায়ী যুদ্ধবিরতি। ২ ডিসেম্বর, যুদ্ধবিরতি শেষ হয় এবং প্রথম যুদ্ধবিরতি শেষ হওয়ার কয়েক ঘন্টার মধ্যেই, ইসরায়েলি বিমান বাহিনী গাজা উপত্যকা জুড়ে তীব্র ক্ষেপণাস্ত্র হামলা চালায়, যার লক্ষ্য ছিল উপত্যকার দক্ষিণ অংশ।
খান ইউনিস গণহত্যা (২৫ ডিসেম্বর, ২০২৩)

খান ইউনিস গণহত্যা (২৫ ডিসেম্বর, ২০২৩) ছিল ইসরায়েলি বিমানবাহিনীর দ্বারা সংঘটিত একটি গণহত্যা, যখন তারা খান ইউনিস শহরের বেসামরিক বাড়িতে অভিযান চালায়। ইসরায়েলি বিমান বাহিনী খান ইউনিসের কেন্দ্রস্থলে রাস্তাঘাট এবং সমস্ত বাড়িঘরে বোমাবর্ষণ করে,যেখানে উত্তর গাজা উপত্যকা থেকে পালিয়ে আসা বাস্তুচ্যুত মানুষদের ভিড় ছিল। এই গণহত্যাটি ছিল অপারেশন আল-আকসা ফ্লাডের সময় সংঘটিত বেশ কয়েকটি হত্যাকাণ্ডের মধ্যে একটি। একটি গুরুত্বপূর্ণ এলাকাকে লক্ষ্য করে চালানো এই ইসরায়েলি গণহত্যার ফলে ৩১ জনেরও বেশি মানুষ শহীদ হন।
২০২৩ সালের ৭ অক্টোবর ভোরে, ইসলামী প্রতিরোধ আন্দোলন হামাসের সামরিক শাখা ইজ্জউদ্দিন আল-কাসসাম ব্রিগেড ইসরায়েলি আক্রমণ, আল-আকসার অপবিত্রতা এবং অব্যাহত বসতি স্থাপনের তৎপরতার প্রতিক্রিয়ায় অপারেশন আল-আকসা ফ্লাড শুরু করে। কাসাম ব্রিগেডের কমান্ডার-ইন-চিফ মুহাম্মদ আল-দাইফ নিশ্চিত করেছেন যে, যিনি অভিযান শুরুর ইঙ্গিত দিয়েছিলেন। এই অভিযানে গাজার আশেপাশের বসতিগুলিতে হামাস যোদ্ধারা হটাৎ আক্রমন করে বিপুল সংখ্যক ইসরায়েলি সৈন্যকে হত্যা করতে এবং কয়েক ডজনকে বন্দী করতে সফল হয়েছিল। তারা কয়েক ঘণ্টার মধ্যে প্রায় ২-৩ কিলোমিটার পথ অতিক্রম করতে সক্ষম হয়েছিল। তারা গাজা উপত্যকার আশেপাশের এবং কাছাকাছি জনবসতিগুলির চেয়েও দূরে অবস্থিত বসতিগুলিতেও পৌঁছে গিয়েছিল। 
এই অভিযানের প্রতিক্রিয়া হিসেবে ইসরায়েলিরা গাজা উপত্যকায় নির্বিচারে অনেক বিমান হামলা চালিয়ে হাজার হাজার বেসামরিক লোককে হত্যা করে এবং গাজা উপত্যকার শহরগুলির অবকাঠামো ধ্বংস করে। এছাড়াও, তারা ব্যাপক অবরোধ ঘোষণা করার পাশাপাশি ইচ্ছাকৃতভাবে পানি , বিদ্যুৎ এবং গ্যাস সহ সকল পরিষেবা বন্ধ করে দেয়। এর ফলে ইতোমধ্যেই ষোল বছর ধরে তাদের উপর আরোপিত শ্বাসরুদ্ধকর অবরোধের পরিণতি ভোগকারী উপত্যকায় বসবাসকারী দুই মিলিয়নেরও বেশি ফিলিস্তিনিদের জীবন হুমকির মুখে পড়ে। 
২৭শে অক্টোবর সন্ধ্যায়, ইসরায়েলি সেনাবাহিনী বেইত হানুন শহর এবং আল-বুরেইজ শরণার্থী শিবির আক্রমণ করে এবং গাজা উপত্যকায় স্থল আক্রমণ শুরু করার ঘোষণা দেয়। গাজায় মোবাইল যোগাযোগ এবং ইন্টারনেট সংযোগ বিচ্ছিন্ন করে ইসরায়েল এই বিমান হামলা চালায়। 
২৪ নভেম্বর, ২০২৩ তারিখে, ফিলিস্তিনি প্রতিরোধ বাহিনী হামাস এবং ইসরায়েলের মধ্যে একটি যুদ্ধবিরতি স্বাক্ষরিত হয় । গাজায় ফিলিস্তিনি প্রতিরোধ গোষ্ঠী এবং ইসরায়েলের মধ্যে চলমান যুদ্ধে এটি ছিল একটি অস্থায়ী যুদ্ধবিরতি। ২ ডিসেম্বর, যুদ্ধবিরতি শেষ হয় এবং প্রথম যুদ্ধবিরতি শেষ হওয়ার কয়েক ঘন্টার মধ্যেই, ইসরায়েলি বিমান বাহিনী গাজা উপত্যকা জুড়ে তীব্র ক্ষেপণাস্ত্র হামলা চালায়, যার লক্ষ্য ছিল উপত্যকার দক্ষিণ অংশ।
</div>